title: William Callaway

text: William Callaway on yhdysvaltalainen ääninäyttelijä, joka työskenteli urallaan useimmiten Hanna-Barberan tuottamissa animaatiosarjoissa. Hänen tunnetuimmaksi rooliksi jäi 1970-luvun Superystävät-animaatiosarjan myötä sarjakuvasankari Vesimies. Callaway toimi myös 1980-luvulla Lucky Luken, sekä Smurffeissa Kömpelösmurffin ja Maalarismurffin ääninä ja teki useimmiten 1990-luvulla enimmäkseen sivuääniä animaatioihin.


title: William Callaway

text: Callaway teki ääniroolien ohella myös näytelmärooleja 1970-luvulla televisiosarjoihin, jotka olivat useimmiten cameorooleja.


title: Moja republika

text: Moja republika (kyrillisesti kirjoitettuna ) eli "Tasavaltani" on Bosnian serbitasavallan hymni, jonka alueen parlamentti hyväksyi 15. heinäkuuta 2008. Aiempi hymni oli vuonna 2007 Bosnia-Hertsegovinan perustuslakituomioistuimen vuonna 2007 hylkäämä Bože Pravde.


title: Moja republika

text:
Тамо гдје најљепша се зора буди
Часни и поносни живе добри људи
Тамо гдје се рађа нашег сунца сјај
Стамен, пркосан је мој завичај


title: Moja republika

text:
За њега сви се сад помолимо
Другу земљу ми немамо


title: Moja republika

text:
У срцу мом само је један дом
У срцу је велика моја република
У срцу мом најљепша звијезда сја
Моја република, Република Српска


title: Moja republika

text:
Тамо гдје су наши преци давни
Име уписали у сваки корак славни
Тамо гдје се рађа нашег сунца сјај
Стамен и пркосан је мој завичај


title: Moja republika

text:
У срцу мом је један дом
У срцу је велика моја република
У срцу мом најљепша звијезда сја
Моја република, Република Српска


title: Tinnitus Sanctus

text: Tinnitus Sanctus on saksalaisen metalliyhtyeen Edguyn kahdeksas studioalbumi. Albumin julkaisi vuoden 2008 marraskuussa levy-yhtiö Nuclear Blast.


title: CA Bizertin

text: Club Athlétique Bizertin () on tunisialainen jalkapalloseura, joka perustettiin vuonna 1928. Sen kotistadionina toimii Stade 15 Octobre, joka sijaitsee Bisertassa. Joukkue on voittanut neljä kertaa Tunisian liigamestaruuden, joista viimeisin on vuodelta 1984.1960-luku


CA Bizertin


title: Got Live If You Want It!

text: Got Live If You Want It! on The Rolling Stonesin ensimmäinen virallinen livealbumi, joka julkaistiin vuonna 1966. Se julkaistiin ainoastaan Yhdysvalloissa, Britanniassa oli julkaistu vuonna 1965 samanniminen EP-levy.


title: Got Live If You Want It!

text: Albumi ylsi Yhdysvalloissa listan sijalle #6 ja myi kultaa.


title: Got Live If You Want It!

text:
A-puoli
B-puoli


title: Archibald Wavell

text: Archibald Percival Wavell (5. toukokuuta 1883 Colchester, Essex, Iso-Britannia – 24. toukokuuta 1950, Lontoo, Iso-Britannia) oli englantilainen sotamarsalkka, Britannian armeijan komentaja toisessa maailmansodassa ja Intian varakuningas vuosina 1943–1947.


title: Archibald Wavell

text: Colchesterissa syntynyt Wavell vietti suuren osan lapsuudestaan Intiassa. Hän seurasi uravalinnassaan kenraalimajuri-isänsä jalanjälkiä. Hän opiskeli Oxfordin lähellä olevassa Summer Fieldsin sisäoppilaitoksessa, Winchester Collegessa ja Sandhurstin sotakorkeakoulussa.


title: Archibald Wavell

text: Hän liittyi Black Watch-rykmenttiin 1900 ja taisteli buurisodassa. Vuonna 1903 seurasi siirto Intiaan, jossa hän osallistui Bazar-laakson taisteluihin 1908. Wavell vietti vuoden sotilastarkkailijana Venäjän armeijassa 1911.


title: Archibald Wavell

text: Ensimmäisen maailmansodan syttyessä Wavell toimi esikuntaupseerina. Hänet siirrettiin taisteluyksikköön ja hän haavoittui menettäen toisen silmänsä Ypresin taistelussa 1915. Tervehdyttyään hänet nimitettiin yhteysupseeriksi Venäjän armeijaan 1916. Vuonna 1918 hän sai siirron Sir Edmund Allenbyn esikuntaan Palestiinaan.


title: Archibald Wavell

text: Wavell toimi useissa eri tehtävissä sotien välisenä aikana. Vuonna 1937 hän sai siirron takaisin Palestiinaan, jossa levottomuuksien määrä oli kasvanut. Elokuussa 1939 hänet nimitettiin Lähi-idän joukkojen komentajaksi. Hän toimi tässä tehtävässä toisen maailmansodan alkaessa.


title: Archibald Wavell

text: Lähi-idän sotanäyttämö oli rauhallinen sodan ensimmäisten kuukausien ajan. Kesäkuussa 1940 Italia liittyi mukaan sotaan. Vaikka italialaisten joukkojen määrä Pohjois-Afrikassa oli huomattavasti brittijoukkoja suurempi, Wavell ei pelkästään torjunut Italian muodostamaa uhkaa vaan hävitti heidät. Hän valtasi italialaisten tukikohdat Etiopiassa ja Somaliassa. Helmikuussa 1941 britit näyttivät voittavan viimeiset italialaisten joukot Libyassa ja akselivaltojen tulevaisuus Afrikassa näytti uhatulta.


title: Archibald Wavell

text: Samaan aikaan saksalaiset ja italialaiset joukot aloittivat yhteisen hyökkäyksensä Kreikkaan. Wavell sai käskyn pysäyttää oma etenemisensä Libyassa ja lähettää joukkoja Kreikkaan. Hän ei kannattanut käskyä, mutta alistui noudattamaan sitä – seurauksena oli katastrofi. Saksalaiset saivat näin mahdollisuuden vahvistaa italialaisia joukkoja Afrikassa, britit puolestaan ehtivät Kreikkaan vain kärsimään tappioita ja joutuivat lopulta vetäytymään Etelä-Euroopasta Kreetalle ja Irakissa valtaan pääsi akselivaltioihin myönteisesti suhtautunut hallitus, joka taas aiheutti lyhyen sodan Irakin ja Britannian välille.


title: Archibald Wavell

text: Vaikka Wavell ei ollut vastuussa tappioista, hänet vaihdettiin Sir Claude Auchinleckiin heinäkuussa 1941. Hänet siirrettiin Intiaan, jossa hänellä oli jälleen epäonnena toimia komentajana alimiehitetyllä sotatoimialueella, kun japanilaiset julistivat sodan Isolle-Britannialle joulukuussa 1941. Hänestä tehtiin ABDA:n (yhdysvaltalais-brittiläis-hollantilais-australialaisten) joukkojen komentaja. Etenevät japanilaiset ajoivat liittoutuneet pois Jaavalta ja myös Wavell joutui evakuoimaan esikuntansa saarelta. Tappion seurauksena ABDA-liittouma hajosi. Vaikka Wavell oli kyvykäs johtaja, hänellä ei ollut riittäviä voimavaroja estää japanilaisia valtaamasta Singaporea, Malaijia ja Burmaa.


title: Archibald Wavell

text: Wavell korvattiin jälleen Auchinleckilla, joka oli myös itse kokenut takaiskuja Pohjois-Afrikan rintamilla. Vuonna 1943 Wavellista tehtiin Intian kenraalikuvernööri ja hänen tehtävänään oli säilyttää poliittinen status quo maassa sodan ajan. Yksi hänen ensimmäisistä teoistaan virassa oli auttaa Bengalin nälänhädässä nääntyviä maaseudun bengalilaisia. Hän yritti, tosin vaihtelevin tuloksin, lisätä riisivarastoja ruoan hinnan laskemiseksi. Hän pysyi tehtävässään vuoteen 1947, jolloin hänen tilalleen astui lordi Mountbatten.


title: Archibald Wavell

text: Wavell palasi Englantiin. Hänet nimitettiin Colchesterin ylimmäksi tilanhoitajaksi ja hänestä tehtiin jaarli 1947. Hän kuoli Lontoossa 1950 ja hänet haudattiin Winchester Collegen keskiaikaiseen pylväskäytävän ympyröimään pihaan Chantry-kappelin viereen. Hänen hautakivessään lukee yksinkertaisesti ”Wavell”. Hänen jaarlin arvonimensä periytyi hänen pojalleen Archibaldille. Wavellin jalanjälkiä seurannut poika kuoli myös pian palvellessaan Black Watch-rykmentissä Keniassa 1953.


title: Archibald Wavell

text: Wavell oli tunnettu suurena runouden ystävänä. Hän kokosi antologian nimeltä "Other Men’s Flowers" ("Toisten miesten kukkasia"), joka julkaistiin vuonna 1944. Antologian viimeinen runo oli hänen itsensä kirjoittama. Hän myös muisti hyvin runoja ja pystyi lausumaan niitä ulkomuistista.


title: Iron Sunrise

text: Iron Sunrise on Charles Strossin vuonna 2004 julkaisema tieteiskirja. Kirjan tapahtumat sijoittuvat samaan maailmankaikkeuteen Singularity Skyn kanssa, mutta myöhempään aikaan.


title: Iron Sunrise

text: Singularity Skyn lähtökohta on tulevaisuus, jossa tekoäly Eschaton on ripotellut Maapallon asukkaat vasten tahtoaan ympäri Linnunrataa.


title: Iron Sunrise

text: New Moscow’n aurinko räjähtää tuhoten järjestelmän kaikki planeetat. Räjähdyksestä syntynyt laajeneva ja vaarallinen säteilyrintama pakottaa läheisten järjestelmien asukkaat evakuoimaan itsensä muualle. New Moscow’n kostovastaiskujärjestelmät aktivoituvat samalla, lähettäen hitaat mutta varmat joukkotuhoaseet kohti New Dresdenin järjestelmää. Kirjan juoni kulkee eteenpäin, kun vastaiskujärjestelmiä yritetään pysäyttää. Vastaiskujärjestelmien pysäyttäminen on mahdollista, kunhan riittävän moni New Moscow’sta etäällä ollut diplomaatti lähettää keskeytyskoodin. Rachel Mansour rupeaa tutkimaan, kuka tapattaa entisen New Moscow’n diplomaatteja, sillä diplomaattien kuolema estäisi keskeytyskoodin käytön. Kirjan toinen tärkeä hahmo Wednesday on nuori nainen, joka sotkeentuu tahattomasti Rachelin tutkimukseen. Wednesday saa ohjeita Eschatonin agentilta, Hermanilta, joka tutkii mikä osapuoli oli vastuussa New Moscow’n räjäytyksestä, koska auringon räjäyttämisessä käytetty teknologia voisi olla vaarallista Eschatonille itselleen.


title: Copa del Rey 2008–2009

text: Copa del Reyn kausi 2008–2009 on Copa del Reyn 105. kausi. Turnaus alkoi 25. elokuuta 2008 ja päättyi 13. toukokuuta 2009 pelattavaan loppuotteluun. Siihen osallistuu yhteensä 83 joukkuetta Primera Divisiónista, Segunda Divisiónista, Segunda División B:stä ja Tercera Divisiónista.


title: Copa del Rey 2008–2009

text: Primera Divisiónista ja Segunda Divisiónista pääsevät mukaan kaikki kauden 2007–2008 joukkueet, lukuun ottamatta Sevilla Atléticoa, joka on Sevillan reservijoukkue. Segunda División B:stä pääsee kauden 2007–2008 jokaisen lohkon viisi parasta joukkuetta sekä kaksi parasta kuudenneksi sijoittunutta ja Tercera Divisiónista kauden 2007–2008 lohkovoittajat.


title: Copa del Rey 2008–2009

text: Kierroksella oli yhteensä 42 joukkuetta, mutta kuusi niistä pääsi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 27. elokuuta 2008. Fuerteventura, Benidorm, Lemona, Mérida, Zamora ja Granada 74 pääsivät suoraan seuraavalle kierrokselle.


title: Copa del Rey 2008–2009

text: Toisella kierroksella pelasivat ensimmäisen kierroksen voittajat, kuusi suoraan toiselle kierrokselle päässyttä joukkuetta sekä 20 Segunda Divisiónin joukkuetta. Albacete selvisi suoraan seuraavalle kierrokselle. Joukkueet pelasivat yhden ottelun ja voittajat selvisivät seuraavalle kierokselle. Ottelut pelattiin 3. syyskuuta 2008.


title: Copa del Rey 2008–2009

text: Ottelut pelattiin 8. lokakuuta 2008. Joukkueet pelasivat yhden ottelun ja voittajat selvisivät seuraavalle kierrokselle.


title: Copa del Rey 2008–2009

text: Neljännellä kierroksella mukaan tulevat myös Primera Divisiónin joukkueet. Ottelut pelattiin kaksiosaisena 29. lokakuuta ja 12. marraskuuta 2008.


title: Copa del Rey 2008–2009

text:
Loppuvaiheessa pelataan kolme pudotuskierrosta ja finaali. Ottelut pelataan kaksiosaisena. Kaksi parasta joukkuetta pääsevät finaaliin ja se pelataan 13. toukokuuta 2009.
Ensimmäiset osaottelut pelattiin 6. ja 7. tammikuuta ja toiset osaottelut 14. ja 15. tammikuuta 2009.
Ensimmäiset osaottelut pelattiin 21. ja 22. tammikuuta ja toiset osaottelut 28. ja 29. tammikuuta 2009.
Ensimmäiset osaottelut pelataan 4. ja 5. helmikuuta ja toiset osaottelut 4. maaliskuuta 2009.


title: Somalian vapautuksen allianssi

text: Somalian vapautuksen allianssi (ALS) ("The Alliance for the Liberation of Somalia") on Somaliassa toimiva oppositiopuolue, joka perustettiin Eritrean Asmarassa syksyllä 2007.


title: Somalian vapautuksen allianssi

text: Se edustaa monipuolisesti niin Somalian sisällä kuin maanpaossakin olevia ryhmiä. Siihen kuuluu Islamilaisten oikeusistuinten liiton UIC:n jäseniä, parlamentin jäseniä, klaanijohtajia, älymystöä, yhteisöjen vanhimpia ja uskonnollisia johtajia.


title: Somalian vapautuksen allianssi

text: Nämä ryhmät päättivät perustaa siirtymäkauden hallintoa vastustavan yhteisrintaman, joka pyrkisi toisaalta diplomaattisten neuvottelujen kautta, toisaalta sotilaallisin toimin karkottamaan maassa olevat Etiopian joukot.


title: The Ground

text: The Ground oli suomalainen vuosina 2005–2010 toiminut nettimusiikkikauppa. Se toimi vuodesta 2005 lähtien nimellä Levyvirasto, joka myi lähinnä pienlevy-yhtiöiden musiikkia. Tekesin tuella kehitettynä ja laajennettuna kauppa aloitti nimellä The Ground 24.7.2008. Kauppaa pyöritti Levyvirasto Oy.


title: The Ground

text: The Ground keskeytti toimintansa 16.4.2010 palvelinrikon vuoksi. Palvelua oltiin ajamassa alas vuoden 2010 aikana.


title: The Ground

text: Aloittaessaan kauppaan kuului yli 300 000 kappaletta, joista noin 10 000 oli jo Levyvirastossa myynnissä. Isoista levy-yhtiöistä mukana oli EMI, suomalaisista levy-yhtiöistä Fullsteam, Poko, Monsp, Texicalli, Rockadillo ja Backstage Alliance.


title: Andrea Benvenuti

text: Andrea Benvenuti (s. 13. joulukuuta 1969) on entinen italialainen keskimatkojen juoksija, EM-mitalisti.


title: Andrea Benvenuti

text: Benvenuti juoksi 800 metrillä kultaa Helsingin EM-kilpailuissa 1994 juostuaan ajan 1.46,12. Samassa lajissa hän sijoittui lisäksi viidenneksi Barcelonan olympialaisissa 1992 ja kolmanneksi saman vuoden maailmancupissa.


title: Cilla Back

text: Cilla Veronica Back (s. 16. huhtikuuta 1971, Tampere) on suomalainen teatteriohjaaja. Hän on kouluttautunut teatterialalle Italiassa Milanon Scuola del Piccolo Teatrossa, jossa hän opiskeli ensin lavastusta, sen jälkeen ohjaamista. Back on ohjannut Italian ja Suomen lisäksi muun muassa Saksassa, Ranskassa ja Norjassa.


title: Cilla Back

text: Suomalaisella teatterikentällä Back erottuu visuaalisuudellaan. Hän myös lavastaa ja puvustaa ohjaamiaan esityksiä. Backin itsensä mukaan symbolismin ja liikkeen korostaminen on suurelta osin hänen italialaisen koulutustaustansa peruja, siinä missä Suomessa realismin perinne on yleisesti ottaen hallitsevampi.


title: Minna Harjuniemi

text: Minna Harjuniemi on suomalainen teatteriohjaaja.


title: Minna Harjuniemi

text: Harjuniemi valmistui teatteritaiteen maisteriksi Teatterikorkeakoulusta vuonna 2002. Hän toimi vuosina 2002–2004 Ylioppilasteatterin taiteellisena johtajana yhdessä Aune Kallisen kanssa. Nykyään hän on ohjaajantyön lehtori Taideyliopiston Teatterikorkeakoulussa.


title: Circus Maximus (teatteri)

text: Circus Maximus on vuonna 1997 perustettu suomalainen ammattiteatteriryhmä. Ryhmä on vapaamuotoinen, eikä sillä ole varsinaista taiteellista johtajaa. Myöskään vakinaista tilaa ei ole, vaan ryhmä esiintyy vaihtelevissa, produktion mukaan vaihtuvissa tiloissa.


title: Circus Maximus (teatteri)

text: Circus Maximus sai virallisesti alkunsa keväällä 1997 Tampereella. Perustajanelikko Mikko Kanninen, Elisa Piispanen, Pinja Flinck ja Lorenz Backman olivat silloisia Tampereen yliopiston näyttelijäntyön laitoksen opiskelijoita. Alusta asti mukana olivat myös lavastaja Jyrki Pylväs, äänisuunnittelija Jussi Saivo sekä valosuunnittelija Samuli Hytönen. Ryhmä oli jo aiemmin puuhaillut yhdessä pienimuotoisia juttuja, mutta oman teatterin perustaminen antoi mahdollisuuden manifestoitumiseen aivan uudella tasolla. Yhdistysmuoto puolestaan helpotti ennen kaikkea apurahaprosesseissa.


title: Circus Maximus (teatteri)

text: Maximuksen perustajajäsen näyttelijä-ohjaaja-tutkija Mikko Kanninen kuvailee, kuinka ryhmän tarkoitus oli edustaa ammattimaista taiteellista teatteria, jossa juttuja ajateltaisin länsimaisessa, vähintäänkin Euroopan kokoisessa kulttuurikontekstissa. “Emme olleet niinkään kiinnostuneita suomalaisen teatterin skenestä vaan seurasimme tuolloin enemmänkin mitä tapahtui esim. Espanjassa, Prahassa ja Saksassa”, Kanninen toteaa. Suuntautuminen suomalaisista tarinoista ja ihmiskohtaloista kohti laajempaa maantieteellistä ja kulttuurista elinalaa erotti Circus Maximuksen monista muista sen aikaisista suomalaisista teatteriryhmistä.


title: Circus Maximus (teatteri)

text: Ryhmä on esiintynyt esimerkiksi Teatteri Jurkassa, Helsingin Kaupunginteatterissa, Q-teatterissa ja Vaihtolavalla. Ryhmään kuuluvat muun muassa näyttelijät Lorenz Backman, Henry Hanikka ja Piitu Uski sekä ohjaajat Minna Harjuniemi, Mikko Kanninen, Tuomas Timonen ja Miko Jaakkola.


title: Circus Maximus (täsmennyssivu)

text: Circus Maximus voi viitata seuraaviin asioihin:


title: Clemenzin avaus

text: Clemenzin avaus on shakkiavaus, jota kuvaa siirto


title: Clemenzin avaus

text: Avaus on nimetty virolaisen Hermann Clemenzin mukaan. Avaus kuuluu epätavallisiin avauksiin ja se luokitellaan ECO-koodistolla koodille A00.


title: Clemenzin avaus

text: Siirto 1.h3 on hyvin passiivinen, mikä on yksi syy sen harvinaisuuteen. Siirron ainoa apu on yleensä se, että se estää mustaa pelaamasta lähettiään g4:ään kiinnittämään valkean f3-ratsua. Mustalle sopivia vastauksia ovat kaikki normaalit aloitussiirrot, kuten c5, d5, e5, Rc6 ja Rf6.


title: Clemenzin avaus

text: Clemenzin avaus muuntuu Grobin hyökkäykseksi, jos valkea pelaa siirron g4. Siirron tarkoitus on sivustoida kuningaslähetti. Siirrot h3 ja g4 kuitenkin heikentävät valkean kuningasasemaa niin paljon, että kuningatarsivustalle linnoittaminen on kuningassivustaa kannattavampaa. Avaus voi muuntua myös hollantilaisen puolustuksen teräviin linjoihin jatkossa 1...f5 2.d4. Nyt valkea jatkaa usein siirrolla g4.


title: Sture Grahn

text: Bror Sture Ragnvald Grahn (s. 24. toukokuuta 1932 Lycksele) oli ruotsalainen maastohiihtäjä, viestin maailmanmestari.


title: Sture Grahn

text: Grahn oli mukana kultaa voittaneessa Ruotsin joukkueessa Lahden MM-kilpailuissa 1958. Joukkueessa olivat lisäksi mukana Sixten Jernberg, Lennart Larsson ja Per-Erik Larsson. Neljä vuotta myöhemmin Zakopanen MM-kisoissa hän oli jälleen mukana Ruotsin kultakvartetissa, johon kuuluivat tällä kertaa Lars Olsson, Jernberg ja Assar Rönnlund.


title: Robert Shaye

text: Robert Kenneth ”Bob” Shaye (s. 3. maaliskuuta 1939) on yhdysvaltalainen liikemies, elokuvatuottaja ja -ohjaaja. Hän perusti vuonna 1967 New Line Cinema -elokuvayhtiön, jota hän johti yhdessä Michael Lynnen kanssa vuoteen 2008 asti. Tuolloin se liitettiin suuremman sisaryhtiönsä Warner Bros. Picturesin alaisuuteen. Shaye on myös ohjannut kaksi elokuvaa: "Rakkauden kirjan" (1990) ja "Maagisen Mimzyn" (2007).


title: Robert Shaye

text: Shaye kasvoi Detroitissa, missä hänen isänsä Max Shaye työskenteli tukkukaupassa. Hän suoritti Michiganin yliopistossa liiketalouden tutkinnon ja opiskeli Pariisin Sorbonnessa 1961. Jo nuorena elokuvista kiinnostunut Shaye haaveili urasta alalla, mutta isänsä toiveita noudattaen hän suuntasi opiskelemaan New Yorkin Columbia Law Schooliin vahvuutenaan tekijänoikeuslainsäädäntö. Opiskelujensa aikana hän teki ensimmäisen lyhytelokuvansa, buñuelmaisen "Imagen" (1964), joka jakoi ensimmäisen palkinnon Martin Scorsesen lyhytelokuvan kanssa Society of Cinematologistsin järjestämässä kilpailussa alle 25-vuotiaille yhdysvaltalaisohjaajille.


title: Robert Shaye

text: Yritettyään tuloksetta luoda uraa Hollywoodissa Shaye palasi New Yorkiin ja sai töitä Museum of Modern Artin elokuvaosastolta. Vuonna 1967, 27-vuotiaana, hän perusti omalla pääomallaan New Line Cineman levittämään tuntemattomia ulkomaisia ja independent-elokuvia collegeihin saatuaan töiden kautta vinkin markkinaraosta. Yhtiö kasvoi hiljakseen ja siirtyi 1970-luvun lopulla pelkästä levittämisestä myös omiin tuotantoihin. Vuosikymmenen vaihteessa Shaye rekrytoi opiskeluaikaisen tuttavansa Michael Lynnen huolehtimaan yhtiön talouspuolesta. Vuonna 1990 Lynne kohosi New Line Cineman operatiiviseksi johtajaksi ja 2001 toiseksi toimitusjohtajaksi Shayen rinnalle.


title: Robert Shaye

text: Shayen ensimmäinen pitkä elokuvaohjaus oli vuonna 1990 ensi-iltansa saanut "Rakkauden kirja", joka ei kuitenkaan menestynyt mainittavasti arvosteluissa eikä lippuluukuilla. Alkuvuodesta 1994 Shaye myi New Line Cineman Ted Turnerin Turner Broadcasting Systemille yli 500 miljoonalla dollarilla, mutta säilyi yhtiönsä johdossa. Kaksi vuotta myöhemmin New Line Cinema päätyi yrityskaupan myötä Time Warnerin alaisuuteen.


title: Robert Shaye

text: Shaye koetti ohjaamista uudestaan vasta 2000-luvulla sairastettuaan vuonna 2005 hengenvaarallisen keuhkokuumeen, jonka takia hän oli viikkoja sairaalassa. Hän päätti toteuttaa pitkään suunnittelemansa elokuvasovituksen tieteisnovellista ”Mimsy Were the Borogoves”. Vuonna 2007 valmistunut "Maaginen Mimzy" oli kohtalaisista arvosteluista huolimatta taloudellinen floppi. Shayen turhamaisuuden osoitukseksi katsottua elokuvaa on pidetty yhtenä syynä siihen, että Time Warner päätti helmikuussa 2008 liittää New Line Cineman Warner Bros. Picturesin alaisuuteen ja irtisanoa Shayen sekä Lynnen. Samaan aikaan studio tuotti myös muita tappiollisia elokuvaprojekteja ja Shaye riiteli julkisesti Peter Jacksonin kanssa "Taru sormusten herrasta" -elokuvien tulonjaosta. Toisaalta New Line Cineman ja sen suuren sisaryhtiön päällekkäiset toiminnot olivat hiertäneet omistajia alusta alkaen, ja liitosta voitiin perustella pelkästään strategiseksi uudelleenjärjestelyksi.


title: Robert Shaye

text: Irtisanomistensa jälkeen Shaye ja Lynne perustivat uuden tuotantoyhtiön, Unique Featuresin.


title: Robert Shaye

text: Shayen vaimo on ruotsalaissyntyinen Eva Lindsten. Shaye opiskeli 1960-luvulla Fulbright-stipendillä Ruotsissa. Vuonna 1970 avioituneella pariskunnalla on kaksi lasta. Shayen harrastuksiin kuuluu taiteen keräily. Vuonna 1999 hän maksoi Matissen maalauksesta Sotheby’sin huutokaupassa 11,3 miljoonaa dollaria.


title: Kamera-lehti

text:
Kamera-lehti on valo- ja videokuvauksen aikakauslehti, joka on ilmestynyt vuodesta 1950 lähtien. Kamera-lehdellä on noin 61 000 lukijaa. Lehden päätoimittaja on Minna Jerrman. Lehden painos vuonna 2018 on 7 000.
Kamera-lehti esittelee koti- ja ulkomaisia kuvaajia sekä antaa lukijalle vinkkejä valo- ja videokuvaukseen ja kuvankäsittelyyn. Lehti järjestää useita kuvauskilpailuja, kuten vuosittain pidettävän Vuoden kuvaaja -kilpailun ja Suurkilpailun, jossa on aktiivi- ja harrastajakuvaajien sarja.


title: Kamera-lehti

text: Kamera-lehteä julkaisee Kameraseura ry. Lehti edustaa Suomea eurooppalaisten erikoislehtien muodostamassa European Imaging and Sound Association (EISA) -järjestössä.


title: TVkaista

text: TVkaista oli maksullinen verkkopalvelu, jonka tilaaja sai käyttöönsä tallenteet valitsemiensa televisiokanavien kaikista ohjelmista neljän viikon ajalta. TVkaistalla pystyi tallentamaan 15 maksutonta suomalaista televisiokanavaa. TVkaista-palvelua tarjonnut "TVkaista Oy" asetettiin konkurssiin helmikuussa 2014. TVkaistan edustaja kuitenkin kiisti maaliskuussa 2014, että TVkaista-palvelulla olisi tekemistä konkurssiin asetetun yhtiön kanssa. Palvelusta vastaava taho ei ole tiedossa. Viestintäviraston mukaan TVkaista.fi-verkko-osoitteen omistaa konkurssiin asetettu TVkaista Oy.


title: TVkaista

text: TVkaista nousi julkisuuteen ensimmäisen kerran syyskuussa 2006, kun tieto siitä levisi koekäyttäjiltä. Testiversio vedettiin pois julkisesta käytöstä pian sen jälkeen. Palvelu lanseerattiin uudestaan syyskuussa 2007. TVkaistan beta-versio avattiin marraskuussa 2008. Se sisältää yhteisöllisiä toimintoja.


title: TVkaista

text: TVkaista väitti, että käyttäjä hallinnoi henkilökohtaista tallentavaa digiboksia TVkaistan välityksellä. Kyseessä on IPTV-teknologiaan perustuva erillinen laite, jota säilytetään TVkaistan konesalissa. Jokaiselle palvelun käyttäjälle on väitetty olevan oma digitallennin, jonka voisi halutessaan lunastaa itselleen korvausta vastaan.


title: TVkaista

text: Oikeudenkäynnissä vuonna 2015 ilmeni kuitenkin, että henkilökohtaisia tallenteita ei ollut, vaan kaikesta materiaalista oli yksi kopio, jota näytettiin kaikille.


title: TVkaista

text: TVkaista toimi tietokoneella, jossa on Windows-, Mac OS- tai Linux-käyttöjärjestelmä. TVkaistaa voi käyttää myös Android-älypuhelimilla, iPhone-älypuhelimella, iPod Touch -mediasoittimella, PlayStation 3- ja PlayStation Portable -pelikonsoleilla, Boxee-mediatoistinohjelmistolla sekä S60- ja Windows Mobile -matkapuhelimilla, joihin on asennettu Skyfire-selain. Etukäteen ladattuja videoita voi katsella myös S60-ohjelmistoalustalla varustetuilla matkapuhelimilla sekä iPod-mediasoittimilla. TVkaistan käyttäjät ovat lisäksi kehittäneet ohjelmistolaajennuksia XBMC Media Centerille sekä Popcorn Hour -mediasoittimelle.


title: TVkaista

text: Erillisen olohuoneeseen tarkoitetun TVkaista-digiboksin ilmoitettiin tulleen myyntiin 30. syyskuuta 2008. Sillä olisi voinut käyttää TVkaistaa Internetin välityksellä ja katsella lähetyksiä myös reaaliaikaisesti. Laitteen kerrottiin olevan aluksi saatavilla vain maanpäälliseen lähetysverkkoon. Sen sanottiin tukevan teräväpiirtolähetyksiä ja Conax-salattuja maksukanavia.


title: TVkaista

text: Kun TVkaistan testiversio vuoti julkisuuteen syksyllä 2006, sekä Yleisradio että tekijänoikeusjärjestöt kyseenalaistivat nopeasti palvelun laillisuuden. Pian tuon jälkeen TVkaistan kokeiluversio vedettiin pois käytöstä. Palvelun laillisuus asetettiin uudestaan kyseenalaiseksi helmikuussa 2008, kun Yleisradion lakiosaston päällikkö Katri Olmo väitti, että TVkaista rikkoo lakia tallentamalla ohjelmat käyttäjän puolesta.


title: TVkaista

text: Loppuvuodesta 2009 kävi ilmi, että TVkaistan toimintaa on tutkittu kesästä 2009 alkaen tekijänoikeusrikomuksena. Kiista koskee tulkintaa palvelun luonteesta sekä sisällön tallennuksessa ja jakelussa tarvittavista oikeuksista ja sopimuksista. Tapauksen esitutkinta valmistui keväällä 2011, ja asia siirtyi syyteharkintaan lokakuussa 2011.


title: TVkaista

text: TVkaista Oy:n toimitusjohtajasta annettiin etsintäkuulutus 2013. Häntä syytetään muun muassa törkeästä petoksesta. Lokakuuhun 2014 mennessä toimitusjohtajaa ei ollut onnistuttu tavoittamaan oikeudenkäyntiä varten.


title: TVkaista

text: 30. syyskuuta 2015 Helsingin käräjäoikeus totesi TVkaistan laittomaksi palveluksi ja tuomitsi yrityksen entisen toimitusjohtajan 11 kuukauden ehdolliseen vankeuteen tekijänoikeusrikoksesta ja kavalluksesta. Yrityksen entinen tekninen johtaja sai tekijänoikeusrikoksesta ja teollisuusrikoksesta seitsemän kuukauden ehdollissen vankeusrangaistuksen. Lisäksi he joutuvat korvaamaan asianomistajille yhteensä 280 000 euroa ja 107 000 euron oikeudenkäyntikulut.


title: TVkaista

text: TVkaistan käyttäjä voi valita tallennettavat kanavat 15 Suomessa näkyvän maksuttoman televisiokanavan joukosta. Halutessaan käyttäjä voi valita kaikki 15 kanavaa. Valittavina ovat seuraavat kanavat:TVkaista Sverige julkaistiin 11. marraskuuta 2008 ja lopetettiin vuonna 2009. Sillä pystyi tallentamaan enintään viittä Ruotsissa näkyvää maksutonta TV-kanavaa. Muuten se toimi samoin kuin suomenkielinen TVkaista. Hintoihin sisältyivät sisällön omistajille tilitettävät maksut, jotka välitettiin Kopioston kautta.


title: TVkaista

text: TVkaista Sverigen kanavavalikoima oli seuraava:Lapsille suunnattu Barnkanalen ja tiedekanava Kunskapskanalen näkyvät samalla kanavapaikalla eri aikoihin.


title: 48 Doris

text: 48 Doris on asteroidivyöhykkeen suurimpia asteroideja. Sen läpimitta on 222 kilometriä. Asteroidin löysi Hermann Mayer Salomon Goldschmidt 19. syyskuuta 1857. Doris on nimetty kreikkalaisen mytologian okeanidi Doriksen mukaan.


title: Always Outnumbered, Never Outgunned

text: Always Outnumbered, Never Outgunned on brittiläisen The Prodigyn vuonna 2004 julkaistu albumi. Albumin tuotti XL Recordings.


title: Porkkanakärpänen

text: Porkkanakärpänen ("Psila rosae" eli "Chamaepsila rosae") on porkkanassa tuhoja aiheuttava aikuisena 4-6 millin kokoinen kiiltävänmusta kärpäslaji, jolla on keltaiset jalat ja punaruskeat silmät. Toukkana se on kellertävänvalkoinen ja jalaton pituudeltaan noin 8-10 mm. Porkkanakärpänen aiheuttaa tuhoja porkkanapenkeissä keskikesällä. Porkkanakärpänen luokitellaan tuhohyönteiseksi, ja sen lennoista varoitetaan internetissä. Kärpästä voidaan torjua erilaisilla myrkyillä, mikäli niitä kertyy pyydykseen enemmän kuin viisi viikossa. Porkkanakärpäsen aiheuttamia tuhoja voi vähentää viljelykierrolla vaihtamalla kasvupaikkaa.


title: Porkkanakärpänen

text: Maakiitäjäiset ("Carabidae") saalistavat porkkanakärpäsen munia. Porkkanakärpäsen loisia ovat ainakin Aleochara sparsa, Basalys tritoma, Chorebus gracilis, Kleidotoma nigra, Kleidotoma psiloides ja Loxotropa tritoma.


title: Porkkanakärpänen

text: Porkkanakärpänen aiheuttaa tuhoa porkkanan lisäksi sellerille, palsternakalle, fenkolille, maustekirvelille, kuminalle, tillille ja persiljalle.


title: Huonekärpänen

text: Huonekärpänen ("Musca domestica") on yleinen noin senttimetrin kokoinen sisätiloissa viihtyvä kärpäslaji. Se pilaa ulostuksillaan ruokia ja viihtyy pilaantuvien jätteiden äärellä. Huonekärpänen on aikaisemmin ollut pahamaineinen tautien levittäjä. Kärpäsellä on suuret, lähes koko pään peittävät silmät, joten sitä on vaikea saada kiinni. Kärpänen munii mielellään pilaantuvaan jätteeseen, esimerkiksi huonosti hoidettuihin komposteihin ja käymälöihin. Kärpäsen elinikä on 2–4 viikkoa.


title: Huonekärpänen

text: Kärpäsen paino on noin 12 milligrammaa ja suurin lentonopeus 7,2 kilometriä tunnissa.


title: Huonekärpänen

text: Huonekärpäsen saalistajia ovat ainakin: tunkiotylppö ("Carcinops pumilio"), Dendrophilus xavieria, Ophyra aenescens, Glyptholapsis confusa ja Macrocheles muscaedomesticae.


title: Golfauto

text: Golfauto on yleensä golfkentällä ja sen läheisyydessä käytettävä kulkuväline. Golfautot kulkevat joko bensiini- tai akkuvoimalla, joskin bensiinikoneen kovan äänen takia sähkökäyttöiset ovat nykyään huomattavasti yleisempiä. Golfautojen maksiminopeudet vaihtelevat valmistajien mukaan, mutta yleisesti ne ovat 30 km/h luokkaa. Erityisesti golfkentän omistuksessa oleviin autoihin on asetettu nopeusrajoittimia pelikentän kestävyyden mukaan.


title: Pistokärpänen

text: Pistokärpänen ("Stomoxys calcitrans") on noin sentin mittainen kärpäslaji, joka imee verta eläimistä. Sillä on pitkä imukärsä, jolla se saattaa tikata kuumina kesäpäivinä ihmistäkin. Se munii toisten kärpästen tapaan pilaantuvaan jätteeseen.


title: Lamppukärpänen

text: Lamppukärpänen ("Fannia canicularis") on kiiltävä noin puolen sentin kokoinen pyörrekärpästen ("Fanniidae") heimoon kuuluva kärpäslaji. Lamppukärpäsiä näkee usein sisätiloissa pyörivän lamppujen ympärillä. Se munii toisten kärpästen tapaan pilaantuviin jätteisiin.


title: Eric Heimbürger

text: Eric Alexander Amandus Heimbürger (16. kesäkuuta 1888 Espoo – 1. helmikuuta 1954) oli suomalainen jääkärieversti. Hänen vanhempansa olivat kartanonomistaja Nicolai Heimbürger ja Therese von Jessen. Hänet vihittiin avioliittoon vuonna 1924 Aune Emilia Rekolan kanssa.


title: Eric Heimbürger

text: Heimbürger valmistui ylioppilaaksi Nya svenska läroverket i Helsingfors-nimisestä oppilaitoksesta 1908 ja liittyi Uusmaalaiseen osakuntaan. Hän opiskeli Helsingin yliopiston lainopillisessa tiedekunnassa 1908–1909, Teknillisen korkeakoulun konerakennusosastossa 1909–1912 ja yhden vuoden Karlsruhen teknillisessä korkeakoulussa. Lisäksi hän suoritti sotateknillisen kurssin vuosina 1927–1929.


title: Eric Heimbürger

text: Heimbürger liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon, missä hän toimi suomalaisena osaston johtajana. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Heimbürger oli opettajana Libaussa keväällä 1917 toimeenpannuilla viestikursseilla ja toimi myöhemmin radio-osaston päällikkönä. Hän suoritti Libaussa vuonna 1917 järjestetyn sotakoulun A-kurssin.


title: Eric Heimbürger

text: Heimbürger saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 5. Jääkärirykmentin 15. jääkäripataljoonan 1. komppanian, josta hänet siirrettiin 6. huhtikuuta 1918 Päämajaan radioasemien päälliköksi.


title: Eric Heimbürger

text: Heimbürger määrättiin 5. kesäkuuta 1918 Yleisesikunnan yhteysosaston päälliköksi ja tiedonantojoukkojen komentajaksi. Hän toimi niiden kurssien ylivalvojana, jotka heinäkuussa 1918 toimeenpantiin Helsingissä kantajoukon järjestämiseksi divisioonien ja Vuoristoprikaatin tiedonanto- (viesti-) osastoja varten. Hänet siirrettiin 22. maaliskuuta 1920 tiedonantojoukkojen tarkastajaksi Sotaväen esikuntaan ja 8. joulukuu 1920 alkaen Teknillisten joukkojen esikuntaan ja määrättiin 14. kesäkuuta 1921 esiupseeriksi ja 28. huhtikuuta 1927 alkaen viestipalveluksen opettajaksi Kadettikouluun. Erillisen kenttälennätinkomppanian (myöh. nimi Erill. viestikomppania) päälliköksi hänet nimitettiin 31. lokakuuta 1927, josta hänet taasen siirrettiin 1. heinäkuuta 1933 alkaen Armeijakunnan esikuntaan ja määrättiin pioneeri- ja viestitoimiston päälliköksi. Hän on hoitanut Teknillisten joukkojen komentajan tehtäviä lyhyitä aikoja vuosina 1921 ja 1924 sekä esikuntapäällikön tehtäviä vuonna 1925. Heimbürger oli ollut komennusmatkalla Liettuassa 11. – 20. toukokuuta 1924 välisen ajan.


title: Eric Heimbürger

text: Heimbürger toimi talvisodan ja välirauhan aikana 1. ja 2. Armeijakunnan viestikomentajana ja jatkosodan puhjettua hänet nimitettiin Päämajan Viestiosasto 2:n päälliköksi, jona aikana hän suoritti useita komennusmatkoja ulkomaille. Tehtävässä hän oli sodan päättymiseen saakka, jolloin hän erosi vakinaisesta palveluksesta.


title: Eric Heimbürger

text: Sotien jälkeen hän oli hetken toimettomana mutta astui uudelleen palvelukseen jo vuonna 1945 Puolustusvoimain Pääesikuntaan, missä hänet sijoitettiin sotasaalisosaston päälliköksi. Osaston päällikkönä hän palveli vuoteen 1947 saakka, jolloin siirtyi Sähkötarkastuslaitoksen palvelukseen tarkastavaksi insinööriksi Helsinkiin. Hänet on haudattu Helsingin Hietaniemen hautausmaalle.


title: Eric Heimbürger

text: Heimbürger toimi opettajana aktiiviupseerikursseilla vuonna 1920 ja Viestipalveluksen tuntiopettajana Kadettikoulussa vuosina 1919–1926.


title: Eric Heimbürger

text: Heimbürger toimi sotalaitoksen edustaja lennätinkomiteassa vuonna 1919 ja oli radiokomitean jäsen vuonna 1920 sekä polkupyöräjoukkojen määrävahvuuksia suunnitelleen komitean jäsenenä vuonna 1922. Puhelin- ja merkinantopalvelushaaran määrävahvuus ehdotuksia laatineen komitean jäsenenä hän toimi vuonna 1923 ja tiedonantojoukkojen kunniatuomioistuimen puheenjohtajana vuonna 1921.


title: Wei Ning

text: Wei Ning (s. 5. elokuuta 1982 Shandong) on kiinalainen haulikkoampuja, maailmanmestari ja olympiamitalisti.


title: Wei Ning

text: Wei Ning on saavuttanut olympialaisissa skeetissä hopeaa Ateenassa 2004 ja Lontoossa 2012. Lisäksi hän on saavuttanut MM-kilpailuissa yhden henkilökohtaisen maailmanmestaruuden (2003), kaksi joukkuemaailmanmestaruutta (2002 ja 2007), yhden henkilökohtaisen hopean (2001) ja yhden joukkuehopean (2007).


title: Jacksonin piirikunta (Ohio)

text: Jacksonin piirikunta on piirikunta Ohiossa, Yhdysvalloissa. Sen hallintokeskus on Jackson. Se on nimetty Andrew Jacksonin mukaan. Sen naapuripiirikuntia ovat Vinton pohjoisessa, Gallia idässä, Lawrence etelässä, Scioto lounaassa, Pike lännessä ja Ross luoteessa.


title: Jacksonin piirikunta (Ohio)

text: Hallintokeskus: JacksonPiirikunnassa oli vuoden 2010 väestönlaskennassa 33 225 ihmistä. Etniset ryhmät jakautuvat valkoisiin (97,0%), mustiin (0,8%), alkuperäisamerikkalaisiin (0,4%) ja aasialaisiin (0,3%).


title: Jacksonin piirikunta (Ohio)

text: Kotitalouden mediaanitulo on 37 243 ja köyhyysrajan alapuolella oli 23,2% väestöstä vuosina 2007–2011.


title: Arne Kvalheim

text: Arne Kvalheim (s. 25. huhtikuuta 1945) on entinen norjalainen kestävyysjuoksija. Hänen veljensä Knut Kvalheim oli myös kestävyysjuoksija.


title: Arne Kvalheim

text: Arne Kvalheim osallistui vuoden 1968 kesäolympialaisissa 1 500 metrin juoksuun. Alkuerässään hän sijoittui neljänneksi ajalla 3.47,4 mutta jäi välierässään kahdeksanneksi ajalla 3.55,3 ja karsiutui. Hän sijoittui sisäratojen EM-kisoissa 1974 neljänneksi 3 000 metrillä ja saman vuoden ulkoratojen EM-kilpailuissa kuudenneksi 5 000 metrillä ajalla 13.27,2. Hän oli mukana EM-kisoissa myös vuonna 1966 sekä 1971.


title: Karanja Mack

text: Karanja Mack (syntymäaika ei tiedossa) on antiguabarbudalainen jalkapalloilija, pelipaikaltaan keskikenttäpelaaja. Mackin nykyinen seura on SAP, jossa hän on pelannut vuodesta 2006 lähtien. Hän on pelannut myös maajoukkueessa.


title: Kempit

text: Kempit ("Psylloidea") ovat esimerkiksi omenassa ja porkkanassa viihtyviä hyönteisiä. Ne muodostavat hyönteisten luokittelussa yläheimon, johon on aiemmin sisältynyt vain yksi heimo (kempit eli lehtikempit, "Psyllidae") , mutta joka on nykyään jaettu kuuteen heimoon.


title: Kempit

text: Kempit ovat 2-3 mm pitkiä, ja muistuttavat voimakkaiden takajalkojensa takia pieniä kaskaita. Ne voi erottaa kaskaista kemppien selvästi pitempien tuntosarvien avulla.


title: Kempit

text: Yksi tunnetuimmista lajeista on tuhohyönteinen porkkanakemppi ("Trioza apicalis"). Lajit talvehtivat aikuisina, ja aiheuttavat tuhoa keskikesällä kasvimailla. Muita Suomessa tavattavia lajeja ovat orapihlajakemppi ("Cacopsylla peregrina"), leppäkemppi ("Psylla alni") ja omenakemppi ("Cacopsylla mali").


title: Lentopallon miesten 2-sarja

text: Lentopallon miesten 2-sarja on lentopalloliiton alaisuudessa toimiva lentopallosarja. Se on Suomen kolmanneksi korkein sarjataso lentopallossa.


title: Lentopallon miesten 2-sarja

text: Lentopallon Suomensarja perustettiin maan toiseksi korkeimmaksi sarjatasoksi samalla, kun Suomen mestaruudestakin alettiin pelata 1957. Nimi muuttui kakkossarjaksi 1970-luvun alussa, muuttuen myöhemmin nykyiseen muotoonsa 2-sarja. Kauteen 1974-1975 saakka 2-sarja oli maan toiseksi korkein sarjataso, kaudesta 1975-1976 (jolloin perustettiin 1-sarja) kolmanneksi korkein, kaudesta 1996-1997 kauteen 2000-2001 neljänneksi korkein (väliin luotiin Supersarja) ja sen jälkeen jälleen kolmanneksi korkein sarjataso Suomen lentopallossa.


title: Lentopallon miesten 2-sarja

text: Miesten 2-sarjan parhaat joukkueet kaudella 2017-2018 olivat Turun Toverit ja Napapiirin Palloketut.


title: Polttiaiset

text: Polttiaiset ("Ceratopogonidae") on hyönteisten heimo. Polttiaiset ovat pienikokoisia, ja jotkin lajit imevät verta ihmisestä ja muista eläimistä, jopa toisista hyönteisistä.


title: Polttiaiset

text: Polttiaiset muistuttavat ulkonäöltään surviaissääskiä. Aikuinen polttiainen on noin 1–1,5 millimetriä pitkä. Useimmilla polttiaislajeilla on kirjavat siivet. Koirailla on tuntosarvissaan paljon pitkiä karvoja, naarailla selvästi vähemmän. Polttiaisen pää on alaviistoon ja eturuumis työntyy sen päälle, jolloin hyönteinen näyttää kyttyräselältä. Silmät kiertävät lähes koko pään ympäri ja koskettavat päälaella toisiaan.


title: Polttiaiset

text: Polttiaisia esiintyy kaikkialla Suomessa, eniten pohjoisessa ja idässä, missä on paljon vesiä.


title: Polttiaiset

text: Ensimmäiset polttiaiset lentelevät Suomessa jo alkukesällä, mutta ne eivät yleensä vaivaa ihmistä. Purevia polttiaisia esiintyy Suomessa enimmäkseen loppukesästä, etenkin elokuun leutoina tyveninä iltoina. Kylminä kesinä niiden kuoriutuminen voi siirtyä jopa syyskuun alkuun.


title: Polttiaiset

text: Polttiainen imee verta imukärsällään. Sen pistin muodostuu kolmesta eri osasta, ja sitä reunustavat terävähampaiset leuat, joilla se tekee reiän ihoon. Pisto aiheuttaa punoitusta ja polttavan tunteen, joka tulee siitä, että polttiainen purskauttaa pistokohtaan veren hyytymistä estävää ainetta.


title: Polttiaiset

text: Polttiaisnaaras voi käyttää ravintonaan veren lisäksi myös pelkästään kukkien mettä. Niille kelpaa myös muiden hyönteisten ja selkärangattomien veri, ja polttiainen voi imeä verta myös veriaterian nauttineesta hyttysestä. Joidenkin lajien naaras syö koiraan parittelun jälkeen.


title: Polttiaiset

text: Polttiaiset levittävät esimerkiksi lehmän sinikielitautia, jota on tavattu Etelä-Ruotsista mutta ei vielä Suomesta. Trooppisilla alueilla ne levittävät filariamatoja.


title: Polttiaiset

text: Polttiaiset ovat niin pieniä että ne eivät pysähdy hyttysverkkoihin. Niihin tehoaa hyttyskarkote, mutta toisin kuin hyttyset, polttiaiset löytävät tehokkaasti tiensä pieniinkin ihon kohtiin, joita ei ole käsitelty karkotteella.


title: Polttiaiset

text: Polttiaisen toukka on hyvin pitkä ja langanohut. Useimpien lajien toukat elävät vedessä, joko pohjalietteessä tai karikossa, tai vapaasti vedessä uiskennellen. Joidenkin lajien toukat käyvät kehityksensä läpi kokonaan maalla, yleensä kosteassa sammalikossa. Joidenkin lajien toukat syövät muiden vesiötököiden munia, poikasia ja pikkutoukkia, toiset syövät leviä ja mätänevää eläin- tai kasviainesta, ja jotkin syövät bakteereja ja alkueläimiä.


title: Polttiaiset

text: Polttiainen elää pääsääntöisesti yhden vuoden, josta aikuinen kaksi tai kolme viikkoa. Varhain keväällä lentävien lajien toukka talvehtii vesien pohjalla. Myöhemmin kesällä lentävät polttiaiset ovat talvehtineet munana tai pikkutoukkana. Suomessa polttiainen lisääntyy vain kerran kesässä, mutta lämpimämmissä maissa se voi tehdä toisenkin sukupolven.


title: Kwamena Brace

text: Kwamena Brace (s. 17. lokakuuta 1987 Helsinki) on suomalainen koripalloilija, joka on nykyisin vapaa pelaaja. 196 cm pitkän Bracen kasvattajaseura on Hotsteppaz.


title: Kwamena Brace

text: Kausi 2006–2007 oli Kwamena Bracelle ensimmäinen kausi miesten kansallisissa sarjoissa. Hän pelasi tuolloin syyskaudella I-divisioonaa 13 ottelua Tapiolan Hongan joukkueessa 5,5 pisteen keskiarvolla ja kevätkaudella kuusi ottelua Rekolan Urheilijoiden I-divisioonajoukkueessa 9,7 pisteen keskiarvolla.


title: Kwamena Brace

text: Kaudeksi 2007–2008 Brace siirtyi Korisliigaan nousseen Kauhajoen Karhun riveihin. Hän teki Korisliigan tulokaskaudellaan koreja 4,4 pisteen keskiarvolla pelaamissaan 35 ottelussa. Marraskuussa 2007 hän teki pääsarjatason piste-ennätyksekseen 18 pistettä UU-Korihaita vastaan. Kauden päätteeksi Bracen edustama Karhu putosi suoraan takaisin I-divisioonaan.


title: Kwamena Brace

text: Kaudella 2008–2009 Brace jatkoi pelaamistaan I-divisioonaan pudonneessa Karhussa. Hän pelasi runkosarjan 20 ottelua 10,3 pisteen ja 4,6 levypallon keskiarvoilla Karhun voittaessa runkosarjan. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Brace teki pudotuspeleissä koreja 8,3 pisteen keskiarvolla ja otti 5,9 levypalloa ottelua kohti.


title: Kwamena Brace

text: Kaudeksi 2009–2010 Brace siirtyi Forssan Koripoikiin. Kahden kauden jälkeen hän siirtyi Kouvoihin kaksivuotisella sopimuksella. Hänet lainattiin kuitenkin kauden alussa Salon Vilppaalle.


title: Knut Kvalheim

text: Knut Kvalheim (s. 14. kesäkuuta 1950) on norjalainen entinen kestävyysjuoksija. Hänen veljensä Arne Kvalheim menestyi myös kestävyysjuoksijana.


title: Knut Kvalheim

text: Knut Kvalheim sijoittui neljänneksitoista 5 000 metrin juoksussa Rooman EM-kilpailuissa 1974 ajalla 14.19,0.. Montréalin 1976 olympialaisissa hän oli 5 000 metrillä yhdeksäs ajalla 13.30,33. Kovavauhtisessa alkuerässään hän oli ollut kolmas ajalla 13.20,60. Hän sijoittui yhdeksänneksi myös 10 000 metrin juoksussa Prahan EM-kilpailussa 1978 ja karsiutui alkuerissä EM-kilpailuissa 1971 ja 1982.


title: Mustamuurahainen

text: Mustamuurahainen ("Formica fusca") on nimensä mukaisesti ruumiiltaan kokonaan ruskeanmusta muurahaislaji, jonka sääret ovat vaalean ruskeat. Työläisen koko on 4,5-7 mm.


title: Mustamuurahainen

text: Mustamuurahainen muistuttaa ulkonäöltään mauriaista eli sokerimuurahaista. Mustamuurahainen saattaa pesiä esimerkiksi kannon sisässä, ja kesäisin näkee runsaasti lentäviä mustamuurahaisia, jotka ovat lähteneet pesistä häälennoille.


title: Mustamuurahainen

text: Mustamuurahainen saattaa joskus tehdä tuhoja puutarhoissa.


title: Mustamuurahainen

text: Vuonna 2015 julkaistussa tutkimuksessa havaittiin mustamuurahaisten muuttavan ruokailutapojaan sienitaudille altistuttuaan. Ne lisäävät ruokavalioonsa reaktiivista happiradikaalia vetyperoksidia sisältäviä aineita kuten vaurioituneet kasvit, muut hyönteiset ja raadot. Ravinnon muutos paransi tappavasta sienitaudista selviämisen todennäköisyyttä 20 prosenttia.


title: Mustamuurahainen

text: Mauriainen ("Lasius niger) "ja mustamuurahainen ("Formica fusca") ovat hyvin samanlaisia, mutta mauriaisen erot mustamuurahaiseen ovat:


title: Tšigorinin puolustus

text: Tšigorinin puolustus on shakkiavaus, jota kuvaavat siirrot


title: Tšigorinin puolustus

text: Avaus on nimetty venäläisen Mihail Tšigorinin mukaan. Avaus on mustan neljänneksi suosituin vastaus kuningatargambiittiin. Suositummat vaihtoehdot ovat torjuttu kuningatargambiitti 2...e6, slaavilainen puolustus 2...c6 ja hyväksytty kuningatargambiitti 2...dxc4.


title: Tšigorinin puolustus

text: Mustan toinen siirto tukkii c-sotilaan etenemisen, mutta tämä ei ole kovinkaan suuri haitta avauksessa.


title: Tšigorinin puolustus

text: Valkean suosituimmat siirrot ovat 3.Rf3, Rc3 ja cxd5, mutta myös 3.e3 on pelattu.


title: Tšigorinin puolustus

text: Tavallisimpia jatkoja:


title: Edvard Heikkinen

text: Edvard Urho Heikkinen (6. syyskuuta 1890 Nurmes – 31. toukokuuta 1966) oli suomalainen jääkärieverstiluutnantti.


title: Edvard Heikkinen

text: Heikkinen syntyi Nurmeksessa vuonna 1890. Hänen vanhempansa olivat maanviljelijä Petteri Heikkinen ja Kustaava Valtanen. Heikkinen kävi kansakoulun ja suoritti yksityisen kauppakoulukurssin Viipurissa vuosina 1913–1914, sekä yksityisesti viidennen luokan Helsingin suomalaisessa lyseossa vuonna 1923.


title: Edvard Heikkinen

text: Myöhemmin upseerinurallaan Heikkinen suoritti taktiikan soveltamiskurssin Suojeluskuntain päällystökoulussa vuonna 1927 ja Taistelukoulun komppanianpäällikkökurssin vuonna 1929. Välirauhan aikana hän suoritti Panssarintorjuntakomentajakurssin Hämeenlinnassa vuonna 1941.


title: Edvard Heikkinen

text: Kauppa-apulaisena Nurmeksessa toiminut Heikkinen liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Edvard Heikkinen

text: Heikkinen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 7. jääkäripataljoonan 2. komppaniaan. Hän otti osaa Tampereen saartoon ja Aittolahden, Lyykylän, Mannikkalan ja Talin taisteluihin.


title: Edvard Heikkinen

text: Heikkinen palveli sisällissodan jälkeen edelleen 3. Jääkärirykmentissä, jonka nimi muutettiin ensin Savon jääkärirykmentti n:o 3:ksi ja myöhemmin Uudenmaan rykmentiksi. Hänet määrättiin 7. syyskuuta 1918 alkaen 4:nnen ja 11. marraskuu 1920 alkaen 5:nnen sekä 1. elokuuta 1928 alkaen 3. komppanian päälliköksi. Suomen valkoiseen kaartiin hänet siirrettiin l. toukokuuta 1934 ja määrättiin viestiosaston johtajaksi sekä 17. elokuuta 1934 alkaen 3. komppanian päälliköksi. Hän on hoitanut ajoittain myös pataljoonankomentajan tehtäviä Uudenmaan rykmentissä.


title: Edvard Heikkinen

text: Heikkinen osallistui Ylimääräisiin harjoituksiin linnoitustöiden valvojana Viipurin ja Kämärän linjalla ja myöhemmin talvisotaan komppanianpäällikkönä Suomen Valkoisessa kaartissa, kunnes hänet komennettiin 2: Armeijakunnan esikuntaan pioneeritoimistoupseeriksi. Välirauhan aikana hän toimi 3. Alokaskoulutuskeskuksen päällikkönä ja 1. Prikaatin 2. pataljoonan komentajana. Jatkosodan puhjettua hän toimi edelleen pataljoonan komentajana 1. Prikaatissa ja osallistui taisteluihin Kananojalla, Kaukolassa, Kaarlahdessa, Räisälässä, Matikkalassa, Sakkolassa, Valkjärvellä, Korjosalossa, Lempaalassa, Valkeasaaressa, Uudellakirkolla ja Työppölässä.


title: Edvard Heikkinen

text: Sotien jälkeen Heikkinen toimi Aliupseerikoulun johtajana Jalkaväkirykmentti 9:ssä, josta hän erosi vakinaisesta palveluksesta vuonna 1945. Syynä oli Heikkistä vastaan nostettu sotarikossyyte. Heikkisen yksikön ollessa vanhan rajan tienoilla Raudussa syyskuun alussa vuonna 1941 Heikkinen oli pataljoonankomentajana kuulustellut linjojen takana kiinni saatua neuvostovankia. Vanki kieltäytyi puhumasta, ja tästä vihastuneena Heikkinen oli komentanut kaksi sotilasta viemään vangin suolle ja ampumaan tämän. Sotilaat toteuttivat käskyn vastahakoisesti. Asia paljastui Sotavankileirien tutkimuskeskukselle vuonna 1945, ja Heikkinen haastettiin oikeuteen. Sotaylioikeudessa ja Korkeimmassa oikeudessa Heikkinen tuomittiin sotavangin tahallisesta taposta viideksi vuodeksi kuritushuoneeseen.


title: Edvard Heikkinen

text: Heikkinen toimi Uudenmaan rykmentin kunnianeuvoston varajäsenenä vuonna 1929.


title: Edvard Heikkinen

text: Edvard Heikkinen kuoli 31. toukokuuta 1961. Hänet on haudattu Nurmekseen.


title: Ketoneilikka

text:
Ketoneilikka ("Dianthus deltoides") on kohokkikasvien heimoon kuuluva monivuotinen ruoho. Ketoneilikka on luokiteltu Suomessa silmälläpidettäväksi lajiksi.
Lajin tieteellinen nimi tarkoittaa "kolmiomaista jumalten kukkaa".


title: Ketoneilikka

text: Monivuotinen ketoneilikka kasvaa 10–30 cm korkeaksi ja muodostaa löyhästi mätästäviä, kohenevia kasvustoja. Väriltään kasvi on vihreä tai sinivihreä. Varsi on lyhytkarvainen. Vastakkain olevat varsilehdet ovat kapeita ja tasasoukkia tai tasasoukan suikeita. Lehdet kasvavat tyvestä yhdiskasvuiseksi tupeksi. Kukat ovat pitkäperäisiä ja sijaitsevat varren päissä yksittäin tai vähäkukkaisina viuhkoina. Säteittäisen kukan halkaisija on vajaat kaksi senttiä, ja sekä sen verhiö että teriö ovat viisilehtisiä. Verhiö on torvimainen ja ulkoverhiöllinen. Lisäteriö puuttuu. Terälehdet ovat kärjestä hammaskärkisiä ja väriltään purppuranpunaisia, joskus harvoin myös vaalenapunaisia tai valkoisia. Tarkkaan katsoen kukissa näkyy hivenen tomusokerimaista valkoista väriä. Emin vartaloita on kaksi kappaletta. Suomessa ketoneilikka kukkii kesä-elokuussa. Hedelmä on neliliuskaisesti aukeava kota.


title: Ketoneilikka

text: Ketoneilikka voi risteytyä mykeröneilikan ("D. armeria") ja pulskaneilikan kanssa.


title: Ketoneilikka

text: Euroopassa ketoneilikka on levinnyt lähes koko maanosaan Pyreneiltä Keski-Venäjälle. Se puuttuu kuitenkin mantereen pohjoisimmista ja eteläisimmistä osista, Irlannista, Skotlannista, Färsaarilta, Islannista ja Huippuvuorilta, sekä suurimmasta osasta Pyreneiden niemimaata, Romaniaa, Bulgariaa ja Kreikkaa. Aasian puolella lajia tavataan paikoitellen Etelä-Siperiassa. Ihmisen mukana laji on levinnyt Pohjois-Amerikkaan, jossa sitä tavataan harvinaisena tulokkaana.


title: Ketoneilikka

text: Suomessa ketoneilikkaa tavataan Keski-Lappia myöten. Yleisin laji on Etelä- ja Itä-Suomessa. Yhtenäinen esiintymisalue ulottuu Vaasan korkeudelle asti, muualla esiintymisalue on hajanaisempi. Oulun korkeudelle saakka laji on muinaistulokas, pohjoisempana uustulokas.


title: Ketoneilikka

text: Ketoneilikka on kuivien kasvupaikkojen luonteenomainen laji. Se viihtyy kivisillä mäenrinteillä, rinneniityillä, tienvarsilla ja pientareilla sekä kedoilla. Suomessa laji on taantunut paikoin rajusti viime vuosikymmeninä ketojen umpeenkasvun seurauksena.


title: Ketoneilikka

text: Ketoneilikan kukissa on Suomen oloihin harvinaisen kirkas punainen väri. Kukat houkuttelevat värillään ja tuoksullaan pölyttäjiä, joina yleensä toimivat perhoset.


title: Ketoneilikka

text: Ketoneilikkaa viljellään puutarhojen koristekasvina, jolloin kukat ovat yleensä luonnonkantoja tummempia. Lajia käytetään myös ketosiemensekoituksissa.


title: Pommikiitäjäinen

text: Pommikiitäjäinen eli pommittajakuoriainen ("Brachinus crepitans") on vihertävä kovakuoriaislaji, joka ahdistettuna erittää peräpäästään syövyttävän kaasupilven. Samalla kun se suihkuttaa nestettä peräpäästään, kuuluu pamaus. Räjähdysaine on hydrokinonin ja vetyperoksidin sekoitus. Puolustuskeinon tarkoitus on harhauttaa vihollista. Pommikiitäjäinen esiintyy Keski-Euroopassa ja Pohjois-Amerikassa, mutta se on ainakin kerran ajautunut maihin Hankoniemellä.


title: Pommikiitäjäinen

text: Pommikiitäjäinen on tumma, solakka ja kasvaa noin 7–10 mm pitkäksi. Peitinsiivet ovat tumman sinivihreät, jalat oranssinsävyiset.


title: Vihersuomujäkälä

text: Vihersuomujäkälä ("Lichenomphalia hudsoniana") on ainoa Suomessa luonnonvaraisena kasvava suomujäkälälaji. Se on sekovartinen jäkälien tapaan ja koostuu vahakkaisiin luettavasta sienisolukosta sekä ja "Coccomyxa"-suvun yksisoluisesta viherleväsolukosta. Jäkälän väri on kalpean aprikoosimainen, sienijalassa on punertavia ja violetteja sävyjä.


title: Vihersuomujäkälä

text: Vihersuomujäkälää tavataan toisaalta turpeelta, toisaalta karuhkoilta kasvupaikoilta kuten kivenkoloista ja se on asettunut usein sammalten tai lahoavien kasvinosien sekaan. Suomessa jäkälää tavataan Lapista ja Kuusamon kasvitieteellisen maakunnan alueelta sekä Ahvenanmaalta. Laji pidetään maailmalla arktisena tai arkto-alppisena reliktinä: Näin esimerkiksi Venäjällä, jossa sitä tavataan muun muassa Angaran ja Altain alueilla. Lajia on kuitenkin myös Keski-Euroopassa ja Pohjois-Amerikassa sekä Kiinassa.


title: Iran (Pohjois-Ossetia-Alania)

text: Iran ( ja ) on kylä Kirovin piirissä Pohjois-Ossetia-Alanian tasavallassa Venäjällä. Iran sijaitsee piirin länsiosassa aivan Kabardi-Balkarian tasavallan vastaisella rajalla, piirikeskuksesta, Elhotovosta, lounaaseen. Iranin naapurina pohjoisessa on Stavd-Durtan kylä.


title: Sappitatti

text: Sappitatti ("Tylopilus felleus") on yksi tattilajeista. Muiden tattien tavoin se on myrkytön, mutta se on niin pahanmakuinen, ettei sitä juuri käytetä ravinnoksi. Se muistuttaa ulkonäöltään huomattavasti herkkutattia ("Boletus edulis").


title: Sappitatti

text: Sappitatin lakki on väriltään ruskea ja kiilloton. Sen muoto on nuorella sienellä puolipallomainen, mutta vanhemmiten se laajenee ja saavuttaa noin 15 sentin halkaisijan. Lakin pinta halkeilee monesti sienen kasvaessa. Tatin pillit ovat nuoressa itiöemässä valkoiset, mutta ne muuttuvat sienen vanhetessa tai kosketuksesta vaalean punertaviksi. Pillikerros pursuaa näkyville sienen pintakelmun reunan yli. Sienen jalka on suunnilleen lakin värinen. Se hoikistuu sienen kasvaessa, mutta tyveltään se usein säilyy turvonneena. Jalan yläosan verkkokuvio on sen pohjaväriä tummempi.


title: Sappitatti

text: Sappitatti muistuttaa ulkonäöltään herkkutattia ja jopa kasvaa niiden kanssa samanlaisilla kasvupaikoilla. Näkyvä ero on kuitenkin tattilajien jalassa: sappitatilla on jalassa selvä tumma verkkokuvio, kun taas herkkutatin verkkokuvio on vaalea. Herkkutatin pillit puolestaan muuttuvat vanhemmiten punertavan sijaan kellertäviksi.


title: Sappitatti

text: Sappitatin itiöemiä esiintyy kesäkuusta aina syyskuun lopulle. Toisin kuin monet muut tattilajit, sappitatti ei ole sienijuurinen, vaan se on lahottajasieni. Siksi sen kasvupaikkoja ovat usein esimerkiksi vanhat kannot ja muurahaispesät.


title: Sappitatti

text: Sappitattia pidetään voimakkaan sappea muistuttavan makunsa tähden ruoaksi kelpaamattomana, sillä yksikin pala sitä saattaa pilata sieniruoan maun kokonaan. Erittäin pahasta maustaan huolimatta se on kuitenkin myrkytön.


title: Stavd-Durt

text: Stavd-Durt () tai Stavd Durtæ () on kylä ja maalaiskunta Kirovin piirissä Pohjois-Ossetia-Alanian tasavallassa Venäjällä. Stavd-Durt sijaitsee aivan piirin läntisimmässä osassa aivan Kabardino-Balkarian tasavallan vastaisella rajalla, piirikeskusElhotovosta länteen. Stavd-Durtin naapurina etelässä on Iranin kylä.


title: Samettijalka

text:
Samettijalka ("Tapinella atrotomentosa", vanh. "Paxillus atrotomentosus") on aiemmin pulkkosieniin luokiteltu sienilaji. Se on kookas ja tanakka, huomiota herättävän komea sieni. Lakki on toispuoleisen vino, tummanruskea ja nukkapintainen, reunoilta sisäänkiertynyt. Heltat ovat vaaleanruskeat. Jalka on vino ja paksun samettimaisen nukan peittämä, joka on sen paras tuntomerkki. Sieni on suhteellisen yleinen ja kasvaa varsin kookkaaksi.
Lakki on 5–20 cm leveä, paksumaltoinen, kupera, reuna sisäänkiertynyt, samettipintainen, vanhempana kalju ja himmeä, toispuolisen vino, epäsäännöllisen muotoinen. Tummanruskea. Heltat tiheässä, pitkäjohteiset, kellertävänvalkoiset, kosketetuksesta tummuvat. Jalka on vino, paksu noin 3-6 cm korkea ja 2-5 leveä ja kokonaan mustanruskean samettimaisen nukan peittämä. Malto on kellertävää ja pehmeää. Sieni on karvaan makuinen ja haju ei erityinen, mutta ilmeisesti myrkytön. Itiöpölyn väri on vaaleanruskea.


title: Samettijalka

text: Etelä-Suomessa yleinen pohjoista kohti mentäessä harvinaistuu ja Pohjois-Suomesta puuttuu kokonaan.


title: Samettijalka

text: Se kasvaa lahoavissa, yleensä männyn kannoissa ja juurissa. Kangasmetsissä, mäntykankailla, metsänreunoissa, männyn ja muiden havupuiden lahonneilla, sammaloituneilla kannoilla lahottajana pohjoisella havumetsävyöhykkeellä.


title: Samettijalka

text: Monet sienikirjat kehottavat jättämään samettijalan metsään mutta sitä voi käyttää värjäykseen. Siitä saa vihreitä ja oliivinvehertäviä värisävyjä.


title: Pantterikärpässieni

text: Pantterikärpässieni ("Amanita pantherina") on myrkyllinen kärpässienilaji. Se muistuttaa nuorena toista myrkyllistä kärpässienilajia, ruskokärpässientä. Siinä on samoja myrkkyjä kuin punakärpässienessä, iboteenihappoa, mutta suurempina pitoisuuksina. Laji kasvaa Etelä-Suomen lehdoissa, lehti- ja sekametsissä, puistoissa ja pientareilla erityisesti tammen seurassa. Männyn seurassa pantterikärpässieniä on nähty lounaissaaristossa.


title: Surh-Digora

text: Surh-Digora (; ( tai Сырх Дыгур, "Syrx Dygur") on maalaiskunta ja kylä Irafin piirissä Pohjois-Ossetia-Alanian tasavallassa Venäjällä. Surh-Digora sijaitsee piirin koillisosassa Digoran piirin vastaisella rajalla.


title: Ammunnan maailmanmestaruuskilpailut 2008

text: Kansainvälisen ampumaurheiluliiton (ISSF) riistamaalilajien maailmanmestaruuskilpailut ammuttiin 19.-26.10.2008 Tšekin Plzeňissä. Riistamaalilajit saivat omat maailmanmestaruuskilpailut, jotka järjestetään kuten haulikkolajien, koska ne pudotettiin olympialaisista Ateenan jälkeen.


text: Alla oleva ohjelma on alustava.


title: Myrkkyrisakas

text: Myrkkyrisakas ("Inocybe erubescens") on kalkkimailla viihtyvä tappavan myrkyllinen sienilaji. Sen tunnistaa helpoimmin vanhemmiten risaisiksi käyvästä lakista ja imelästä maanhajusta. Laji on Suomessa harvinainen, se kasvaa loppusyksystä kalkkimailla.


title: Myrkkynääpikkä

text: Myrkkynääpikkä ("Galerina marginata") on erityisesti havupuiden kannoilla viihtyvä tappavan myrkyllinen lahottajasienilaji.


title: Myrkkynääpikkä

text: Myrkkynääpikkä on pienikokoinen ja kellertävänruskea sieni. Sen 1–5 cm leveä, keskuskohoumallinen lakki on nuorena puolipallomainen, mutta vanhemmiten laakenee ja muotoutuu lopulta kartiomaiseksi. Lakki on kosteusmuuntuva: kuivana se on vaalean kellanruskea ja kosteana se voi olla kuultavan tummanruskea. Lakin reunat ovat läpisäteiset. Heltat ovat tiheät, tasatyviset ja vaaleanruskeat. Jalka on 2–7 cm pitkä, hento ja tasapaksu. Nuoren sienen jalassa on selvä rengas, joka kuitenkin kuihtuu nopeasti. Jalan pohjaväri on ruskea, mutta varsinkin tyveltä, renkaan alapuolelta, jalka on valkean silkkisäikeinen. Jalan tyvi tummenee kosketeltaessa. Sieni tuoksuu heikosti jauholta.


title: Myrkkynääpikkä

text: Myrkkynääpikkä kasvaa syys-marraskuussa enimmäkseen havupuiden kannoilla, lahoavalla puuaineksella tai hakkuuaukealla, joskus puutarhoissa ja puistikoissa. Joskus sientä voi löytää myös lehtipuulta. Se on hyvin yleinen koko Suomessa paljakka-alueita lukuun ottamatta.


title: Myrkkynääpikkä

text: Myrkkynääpikkä sisältää amatoksiineja, samoja solumyrkkyjä kuin valko- ja kavalakärpässieni, joskin jonkin verran vähemmän. Myrkky vaurioittaa maksaa, suolistoa ja munuaisia, ja saattaa pahimmassa tapauksessa tappaa. Myrkytysoireita ovat pahoinvointi, oksentelu, maha- ja suolistovaivat ja vetinen ripuli. Keittäminen ei poista sienen myrkkyjä. Sienen myrkyt ovat amanitiinit.


title: Myrkkynääpikkä

text: Myrkkynääpikkä muistuttaa erehdyttävästi koivunkantosientä, joka on erinomainen ruokasieni. Koivunkantosieni on kookkaampi ja tukevampi kuin myrkkynääpikkä, ja sen jalka on renkaan alapuolelta ruskeasuomuinen eikä valkean silkkisäikeinen. Koivunkantosieni kasvaa yleensä lehtipuun lahokannolla, ja sen tuoksu on miellyttävän mausteinen eikä jauhomainen.


title: Myrkkynääpikkä

text: Myrkkynääpikkä muistuttaa myös jonkin verran kuusilahokkaa, joka on hyvä ruokasieni. Kuusilahokan jalka on renkaaton, yläosasta valkeankellertävä ja tyvestä ruosteenruskea, kun taas myrkkynääpikän jalka on pohjaväriltään ruskea, renkaallinen ja renkaan alapuolelta valkean silkkisäikeinen. Kuusilahokan tuoksu on heikosti ummehtunut ja muistuttaa maakellaria eikä jauhoja.


title: Suippurisakas

text: Suippurisakas ("Inocybe rimosa" vanh. "Inocybe fastigiata") on myrkyllinen risakkaisiin kuuluva sieni, jonka tunnistaa imelästä maanhajusta, suiposta lakista ja vanhemmiten risaikseksi käyvästä lakista. Lajia myrkyllisempi on myrkkyrisakas.


title: Sisilialainen puolustus, Tšehover-muunnelma

text: Tšehover-muunnelma on sisilialaisen puolustuksen muunnelma, jota kuvaavat siirrot


text: Muunnelma on nimetty Vitali Tšehoverin mukaan. Tšehover käytti muunnelmaa useasti sisilialaista puolustusta vastaan. Muunnelma ei ole ollut koskaan kovinkaan suosittu huipputasolla. Avaus sijoittuu ECO-koodistolla koodille B53.


text: Valkean neljäs siirto rikkoo avausperiaatetta, jonka mukaan kuningatarta ei saa tuoda liian aikaisin peliin. Musta voi kehittää esimerkiksi ratsun tempolla peliin, kunhan on ensin pelannut a6, jottei valkea lähetti pääse ruutuun b5.


text: Mustan suosituimmat siirrot ovat 4...Rc6, a6, Ld7 ja Rf6.


title: Toni Lötjönen

text: Toni Lötjönen (s. 7. heinäkuuta 1979 Rauma) on suomalainen entinen salibandyn pelaaja, pelipaikaltaan maalivahti. Lötjönen aloitti uransa Rauman SalBan B-junioreissa vuonna 1996. Maajoukkueessa hän on pelannut kuusi ottelua. Lötjönen lopetti uransa kauteen 2009–2010, mutta kaudella 2011–2012 Lötjönen palasi jälleen SSV:n riveihin, jota oli aiemminkin edustanut.


title: Toni Lötjönen

text: Lötjönen on pelannut myös jalkapalloa. Kaudella 1998 hän pelasi kaksi Ykkösen ottelua P-Iiroissa. Lötjönen on edustanut myös Someron Voimaa Kolmosessa.


title: Toni Lötjönen

text: Lötjönen työskentelee hallipäällikkönä Helsingissä sijaitsevassa Merihaan Pallohallissa.


title: Myrkkymalikka

text: Myrkkymalikka ("Clitocybe dealbata") on vaarallinen myrkkysieni, joka viihtyy nurmikoilla ja puistoissa. Se on väriltään valkoinen, muoto on hiukan nuijamainen. Malikoissa on muitakin myrkkysieniä, esimerkiksi hentomalikka ("Clitocybe candicans"). Myrkkymalikka sisältää muskariinia, joka on hermoston toimintaa väliaikaisesti häiritsevä, voimakas hermomyrkky.


title: Threshold

text: Threshold voi tarkoittaa seuraavia asioita:


title: Hannu Ali-Huokuna

text: Hannu Ali-Huokuna (s. 10. huhtikuuta 1988) on suomalainen pikajuoksija, joka edustaa Viipurin Urheilijoita. Hän valmentaa itse itseään. Vuoteen 2006 saakka häntä valmensi "Irina Korelin" ja vuosina 2007–2010 "Anne Suoranta".


title: Hannu Ali-Huokuna

text: Ali-Huokuna saavutti vuonna 2008 sadalla metrillä kultaa alle 23-vuotiaiden Pohjoismaiden mestaruuskilpailuissa sekä hopeaa Tampereella järjestetyissä Kalevan kisoissa. Sisäratojen SM-kilpailuissa hän oli kolmas 60 metrin juoksussa. Suomi–Ruotsi-maaottelun sadalla metrillä Ali-Huokuna sijoittui parhaana suomalaisena toiseksi ajalla 10,56, joka on myös hänen henkilökohtainen ennätyksensä kyseisellä matkalla.


title: Hannu Ali-Huokuna

text: Helmikuussa 2010 Ali-Huokuna voitti 60 metrin Suomen-mestaruuden SM-hallikisoissa Turussa. Barcelonan EM-kilpailuissa 2010 hän juoksi avausosuuden Suomen 4 × 100 metrin viestijoukkueessa, joka sijoittui seitsemänneksi suomenennätysajalla 39,29. Hän voitti 200 metrin sisäratojen Suomen-mestaruuden Helsingissä 2011. Saman vuoden Kalevan kisoissa hän sai 200 metrillä pronssia.


title: Isorusokas

text: Isorusokas ("Entoloma sinuatum" vanh. "Entoloma eulividum") on hyvin myrkyllinen paksu ja tanakka sieni, joka muistuttaa syötävää jauhosientä, härmämalikkaa ja valkoisia valmuskoja. Isorusokas on ulkomailla aiheuttanut kuolemantapauksia. Eviran mukaan myös muut rusokkaat ovat myrkyllisiä joten sienestäjän kannattaa välttää tätä sienten ryhmää. Sieni on nuorena kellanharmaa, myöhemmin harmahtava. Se on Suomessa harvinainen, Varsinais-Suomen lehdoissa viihtyvä laji.


title: Syndikaattilaina

text: Syndikaattilaina on suurien yrityslainojen yhteydessä käytettävä järjestely, jossa lainan antajina on yhden rahalaitoksen sijasta useita rahalaitoksia. Yksi rahalaitoksista on lainan pääjärjestäjä. Syndikaattilaina hajauttaa esimerkiksi yksittäisen suuren yrityslainan riskiä useille rahalaitoksille, jolloin yhden lainaajan riski pienenee.


title: Esko Ranta (jalkapalloilija)

text: Esko Ranta (s. 14. tammikuuta 1947 Tampere) on entinen suomalainen jalkapalloilija ja nykyinen urheiluvaikuttaja. Hänen oli pelipaikaltaan vasen laitapuolustaja.


title: Esko Ranta (jalkapalloilija)

text: Ranta debytoi miesten sarjassa vuonna 1963 joukkueenaan Tampereen Pelitoverit. Samana vuonna hänet kutsuttiin poikien maajoukkueleirille. 1972 Ranta siirtyi I divisioonaa pelanneeseen Valkeakosken Hakaan, jossa hän pelasi aina 1980-luvulle asti. Aktiiviuransa aikana Ranta esiintyi 69:ssä A-maaottelussa Suomen jalkapallomaajoukkueen paidassa. Vuonna 2007 hänet valittiin Suomen Palloliiton kunniakerhoon Gladiaattoreihin ja vuonna 2016 suomalaisen jalkapalloilun Hall of Fameen.


title: Esko Ranta (jalkapalloilija)

text: Ranta on jatkanut jalkapallon parissa myös pelaajauransa jälkeen. 1980-luvulla hän liittyi mukaan Hakan valmennustiimiin. Nykyisin Ranta toimii Tampereen piirin Kaikki pelaa -nuorisopäällikkönä.


title: Pisamavalmuska

text: Pisamavalmuska ("Tricholoma pessundatum") on pahoinvointia aiheuttava myrkkysienilaji. Lajin tuoksu on miellyttävä, se näyttää syötävältä, jalka on valkoinen, samoin heltat. Sienen lakki on väriltään punaruskea. Laji kasvaa hiekkamailla, mäntykankailla ja kalliomaastossa. Laji muistuttaa jonkin verran suosittua männyntuoksuvalmuskaa eli matsutakea, joka kasvaa samoilla paikoilla. Ruskeita valmuskoja onkin edellistä lukuun ottamatta syytä välttää.


title: Kitkerälahokka

text: Kitkerälahokka ("Hypholoma fasciculare") on kuusilahokkaa ("Hypholoma capnoides") muistuttava kantosienilaji, joka on kuitenkin myrkyllinen. Kitkerälahokka aiheuttaa pahoinvointioireita. Lajin tunnistaa kellertävistä heltoista, jotka muuttuvat violetinharmaiksi. Laji kasvaa Suomessa lähinnä maan eteläosassa. Se tuoksuu epämiellyttävältä. Kitkerälahokan kasvupaikkoina ovat kannot. Muita pahoinvointia aiheuttavia kantosieniä ovat punalahokka ja pörhösuomuhelokka.


title: Christian Braunschweig

text: Herttua Christian Braunschweig (oikeastaan Christian Braunschweig-Wolfenbüttel (20. syyskuuta 1599 Gröningen Saksa – 16. kesäkuuta 1626 Wolfenbüttel) oli saksalainen palkkasoturi kolmikymmenvuotisessa sodassa ja protestanttiseksi kääntyneen Halberstadtin hiippakunnan johtaja vuodesta 1616. Braunschweig oli Hollannin armeijan palveluksessa vuosina 1620 ja 1622. vuosina 1621–22 ja 1623–25 hän oli Pfalzin vaaliruhtinas Fredrik V:n palveluksessa. Tanskan liityttyä kolmikymmenvuotiseen sotaan Braunschweig siirtyi Tanskan kuningas Kristian IV:n palvelukseen 1625. Häntä kutsuttiin lisänimellä "Hullu halberstadtlainen" ().


title: Christian Braunschweig

text: Braunschweig oli Braunschweig-Wolfenbüttelin herttua Henrik Juliuksen kolmas poika. Isänsä kuoleman jälkeen 1613 hänet kasvatti eno Tanskan kuningas Kristian IV. Kun Halberstadtin hiippakunnan johtaja ja Braunschweigin veli Rudolf kuoli 1616, valittiin hänet seuraavaksi hiippakunnan johtajaksi.


title: Christian Braunschweig

text: Braunschweig oli yksi harvoista merkittävistä protestanttisen puolen taistelijoista, jotka jatkoivat sotaa hävityn Valkeavuoren taistelun jälkeen. Hän hävisi kuitenkin 20. kesäkuuta 1622 Höchstin taistelussa Johann Tillylle kärsien raskaat tappiot. Tämän jälkeen hän siirtyi yhdessä Ernst von Mansfeldin kanssa Hollannin palvelukseen, jossa he taistelivat hyvin Fleurusin taistelussa 26. elokuuta (Braunschweig menetti taistelussa toisen kätensä) ja vapauttivat espanjalaisten piirittämän Bergen op Zoomin 4. lokakuuta. Braunschweig siirtyi armeijoineen talvimajoitukseen Itä-Friisinmaalle, josta seuraavan keväänä oli tarkoitus hyökätä Böömiin. Tilly kuitenkin johti armeijansa pohjoiseen ja katkaisi Braunschweigin hyökkäysreitin, ja Braunschweig päätti johtaa armeijansa takaisin Hollantiin, jossa oli sotinut menestyksekkäästi edellisenä syksynä. Tilly kuitenkin pakotti hänet taisteluun Stadtlohnissa 6. elokuuta 1623, jossa Braunschweigin armeija lähes tuhoutui. Alkuperäisestä 21 000:sta miehestä jäi jäljelle vain 6 000, joiden kanssa Braunschweig vetäytyi Hollantiin.


title: Christian Braunschweig

text: Stadtlohnin taistelu lopetti ensimmäisen vaiheen kolmikymmenvuotisessa sodassa kun Fredrik V teki rauhan keisari Ferdinand II:n kanssa. Sota jatkui vuonna 1625 kun Tanska liittyi mukaan. Braunschweig asettui Tanskan palvelukseen, mutta sairastui vaikeasti ja kuoli 16. kesäkuuta 1626.


title: Lantakaulussieni

text: Lantakaulussieni ("Stropharia semiglobata") on syötäväksi kelpaamaton, lannassa viihtyvä kaulussienilaji. Laji saattaa olla lievästi myrkyllinen, mutta sukulaislaji isokaulussieni on myrkyllisempi. Kaulussienet ovat tunnistettavissa jalan renkaista.


title: Carrin puolustus

text: Carrin puolustus on shakkiavaus, jota kuvaavat siirrot


title: Carrin puolustus

text: Mustan siirto on passiivinen vastaus valkean aloitussiirtoon. Musta antaa siirrollaan valkean rakentaa ison keskustan ja tyytyy ahtaampaan asemaan. Avauksesta käytetään myös nimeä Krezien puolustus.


title: Carrin puolustus

text: Siirto ei ole laajasti käytössä huipputasolla. Michael Basman on kuitenkin käyttänyt avausta menestyksekkäästi.


title: Carrin puolustus

text: Avauksella on yksi nimetty muunnelma, Zilbermintin gambiitti. Se alkaa siirroilla 1.e4 h6 2.d4 e5.


title: Isokaulussieni

text: Isokaulussieni ("Stropharia hornemannii") on rengasjalkainen lievästi myrkyllinen sienilaji, jonka lakki on limainen. Se aiheuttaa syötynä pahoinvointia ja ruoansulatuskanavan ärsytystä. Mustahelttaisena se muistuttaa jonkin verran herkkusieniä, mutta herkkusienillä ei ole kosteanakaan limaista lakkia. Isokaulussienen haju ja maku ovat epämiellyttäviä. Lähisukulaislajeja ovat lantakaulussieni ja nurmikaulussieni. Isokaulussieni kasvaa toisinaan runsaina kasvustoina havumetsissä.


title: Punalahokka

text: Punalahokka ("Hypholoma lateritium") on syötävää kuusenkantosientä muistuttava lahokkalaji, joka kasvaa kannoilla. Se on väriltään punakeltainen ja maultaan syötäväksi kelpaamaton. Siitä on kuitenkin saatu väriä kankaisiin. Laji on lievästi myrkyllinen, aiheuttaa pahoinvointioireita ja ruoansulatuskanavan ärsytystä. Lähilajeja ovat kuusilahokka ja kitkerälahokka.


title: Punalahokka

text: Joissakin maissa kuten Yhdysvalloissa ja Japanissa punalahokkaa mainitaan kuitenkin käytettävän ravinnoksi, mihin syyksi on arveltu siellä esiintyvän lajista vähemmän kirpeää muotoa.


title: Kuusilahokka

text: Kuusilahokka ("Hypholoma capnoides") on erityisesti kuusen ja männyn lahokannoilla suurina tuppaina kasvava lahottajasienilaji. Se on hyvä ruokasieni.


title: Kuusilahokka

text: Kuusilahokan vaaleankellertävän- tai harmaanrusehtava lakki on 3–6 cm leveä, nuorena kupera tai kellomainen ja myöhemmin laakeneva. Lakki on sileä, kuiva, heikosti kosteusmuuntuva ja keskeltä tummempi, Nuoren sienen lakin reunoilla on valkoisia suojusjätteitä. Sienen kapeatyviset heltat ovat tiheässä. Väriltään heltat ovat nuorena kellanvalkeat, mutta myöhemmin itiöt värjäävät ne savunharmaiksi ja lopulta tumman violetinharmaiksi. Sienen 5–10 cm pitkä ja vain 0,5–1 cm paksu jalka on usein silkinkiiltoinen, yläosasta vaaleankellertävä ja tyvestä ruosteenruskea. Jalka on renkaaton, usein mutkainen ja vanhana selvästi ontto. Malto on kellanvalkeaa, jalassa ruskehtavaa ja ohutta. Tuoksu on heikosti ummehtunut ja muistuttaa maakellarin tuoksua.


title: Kuusilahokka

text: Kuusilahokka kasvaa enimmäkseen syyskuusta marraskuulle aivan ensimmäisiin pakkasiin asti, mutta joskus sitä saattaa esiintyä kesällä tai jopa keväälläkin. Se on syksyisin hyvin yleinen koko Suomessa pohjoisinta osaa lukuun ottamatta kaikenlaisilla alueilla, joista vain löytyy kuusen tai männyn lahoja kantoja, runkoja tai kuorijätteitä. Laji kasvaa suurina, tiiviinä tuppaina.


title: Kuusilahokka

text: Kuusilahokka on hyvä ruokasieni ja monille varsin tuntematon laji. Sen maku on mieto, jälkimaku muistuttaa tuoretta hernettä. Vain lakit tulee käyttää ruuaksi. Koska laji kasvaa suurina tuppaina, jo yhdestä löydöstä saa oivallisen sieniaterian. Myös pienen pakkasen jäljiltä jäätyneitä yksilöitä voi kerätä suoraan pannulle paistettavaksi.


title: Kuusilahokka

text: Kuusilahokkaa on varottava sekoittamasta tappavan myrkylliseen myrkkynääpikkään. Myrkkynääpikän jalka on pohjaväriltään ruskea ja siinä on hento rengas, ja renkaan alla sen jalassa on valkeita silkkisäikeitä. Lisäksi myrkkynääpikkä tuoksuu heikosti jauholta. Myrkkynääpikkä muistuttaa kuitenkin enemmän koivunkantosientä kuin kuusilahokkaa.


title: Kuusilahokka

text: Kuusilahokkaa ei myöskään pidä sekoittaa lievästi myrkyllisiin sukulaislajeihinsa punalahokkaan ja kitkerälahokkaan. Punalahokka kasvaa yleensä lehtipuiden rungoilla sekä on kuusilahokkaa rotevampi ja voimakkaan punasävytteinen. Kitkerälahokka kasvaa myös lähinnä lehtipuulla, ja se on keskimäärin kuusilahokkaa pienempi ja ohutmaltoisempi, sen heltat ovat vihertävänkeltaiset ja sen maku on selvästi kirpeä.


title: Klamathit

text: Klamathit ovat Etelä-Oregonissa Yhdysvalloissa elävä intiaanikansa.


title: Klamathit

text: Klamatheiksi kutsutaan kolmea erillistä heimoa: klamatheja, modokeja ja yahooskineja. Nämä asuivat Klamathin reservaatissa Oregonissa, mutta nykyisin reservaatin alue on lähes täysin tyhjentynyt ja vuoden 2000 laskennan perusteella alkuperäisistä 2 000 asukkaasta jäljellä oli vain yhdeksän, ja heistä viisi oli valkoihoisia. Tämä johtuu siitä, että Yhdysvaltain kongressi takavarikoi suurimman osan reservaatin maa-alueista vuonna 1954. Klamath-heimoihin kuuluu nykyisin 3 700 jäsentä, jotka asuvat lähinnä Klamathin piirikunnassa Oregonissa.


title: Klamathit

text: Ennen eurooppalaisten saapumista klamathit elivät Upper Klamath -järven, Williamson-joen ja Spraguejoen alueella. Heidän pääelinkeinoinaan olivat kalastus ja keräily. He tekivät myös ryöstöretkiä naapuriheimojen kyliin. Kit Carson ihaili heidän jousiammuntakykyjään, ja heidän uskottiin pystyvän ampumaan nuolen hevosen läpi. Peter Skene Ogden Hudson’s Bay Companysta oli vuonna 1826 ensimmäinen eurooppalainen, joka pääsi kontaktiin klamathien kanssa ja kävi heidän kanssaan kauppaa. Vuonna 1864 Yhdysvallat ja kaikki kolme klamath-heimoa tekivät sopimuksen, jossa intiaanit saivat reservaatin Kalifornian ja Oregonin rajalta. Näiden kolmen heimon jäsenten yhteislukumääräksi arvioitiin noin 2 000 henkeä.


title: Klamathit

text: Klamathit puhuvat klamathin kieltä, jota puhuvat myös heille läheistä sukua olevat modokit. Molemmat heimot eli klamathit ja modokit kutsuvat itseään nimellä "maqlaqs", joka tarkoittaa ihmistä. Erotellessaan toisiaan he kutsuivat modokeja nimellä "moowatdal'knii", joka tarkoittaa eteläisiä ihmisiä, ja itseään nimellä "?ewksiknii", joka tarkoittaa Klamath-järven asukkaita.


title: Lúcia dos Santos

text: Lúcia de Jesus Rosa Santos (28. maaliskuuta 1907 – 13. helmikuuta 2005) oli portugalilainen karmeliittanunna. Hän oli yksi lapsista, jotka kohtasivat Fatiman Neitsyt Marian vuonna 1917.


title: Lúcia dos Santos

text: Ilmestystä myös todistamassa olleet Santosin serkut Jacinta ja Francisco Marto kuolivat vuosina 1919 ja 1920 espanjantautiin.


title: Lúcia dos Santos

text: Santos kuoli 97-vuotiaana asuttuaan samassa portugalilaisessa luostarissa Coimbrassa vuodesta 1948. Hänestä oli tullut vanhuudessaan kuurosokea.


title: Cambridge Springs -puolustus

text: Cambridge Springs -puolustus on torjutun kuningatargambiitin muunnelma, jota kuvaavat siirrot


title: Cambridge Springs -puolustus

text: Avaus on saanut nimensä vuonna 1904 pidetystä turnauksesta Cambridge Springsissä. Puolustusta käytettiin turnauksessa useasti. Ensimmäinen dokumentoitu avauksen käyttö oli, kun Emanuel Lasker käytti sitä simultaaniesityksessä. Avauksen merkittäviin käyttäjiin ovat kuuluneet Jefim Bogoljubov, Vasili Smyslov ja Garri Kasparov.


title: Cambridge Springs -puolustus

text: Avaus luokitellaan ECO-koodistolla koodille D52.


title: Cambridge Springs -puolustus

text: Mustan siirto kiinnittää valkean ratsun c3 ja uhkaa pelata Re4. Valkean tärkeimmät vastaukset ovat Rd2, joka vapauttaa c3-ratsun kiinnityksestä, ja cxd5 vaihtaen sotilaat.


title: Cambridge Springs -puolustus

text: Cambridge Springs -puolustus sisältää myös avausansan: 7.Rd2 Lb4 8.Dc2 0-0. Nyt 9.Ld3 olisi virhe, koska musta voi pelata 9...dxc4 10.Lxf6 cxd3 voittaen upseerin.


title: Viiritsa

text: Viiritsa () on kaupunkimainen taajama ja kunta Leningradin alueen Hatsinan piirissä Venäjällä. Se sijaitsee Ortesjoen rannalla Pietarin ja Oredežin välisen rautatien varrella. Asukkaita on (2006) taajamassa 10 600 ja kunnassa 13 200 henkeä.


title: Viiritsa

text: Viiritsan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Rautatien valmistuttua vuonna 1904 seudulle ryhdyttiin rakentamaan huviloita. Taajaman statuksen Viiritsa sai vuonna 1938.


title: Viiritsa

text:
Viiritsassa on säilynyt 1900-luvun alun huviloita ja ruhtinas Wittgensteinin metsästysmaja Ortesjoen rannalla. Taajaman länsiosassa on 1000–1100-luvulta peräisin olevia hautakumpuja.
Venäläinen tieteiskirjailija Ivan Jefremov on syntynyt Viiritsassa. Sinne on haudattu Venäjän ortodoksisen kirkon pyhimyksenä pitämä Serafim Viiritsalainen.


title: Viiritsa

text: Viiritsan kunta on perustettu vuonna 2006, jolloin taajamaan yhdistettiin entiset Miinan, Novinkan ja Sassin volostit. Viiritsan lisäksi siihen kuuluvat seuraavat kylät: Haimina (), Hännisi (), Kausti (), Korkka (), Kremeno (), Letna (), Miina (), Nesterkova (), Novinka (), Olhovitsa (), Oseresna (), Pieni-Lutsankylä (), Porissova (), Poroska (), Rakitino (), Sassi (), Savikkina (), Suuri-Lutsankylä (), Tarassina (), Uustia (), Votskoi () sekä Dalnin (), Novinkan, Sassin ja Lutsankylän aseman asutukset ja Zaguljajevon () huuttori.


title: Viiritsa

text: Seudulla asuneet inkerinsuomalaiset kuuluivat ennen Koprinan luterilaiseen seurakuntaan. Osa Viiritsan kunnan alueesta on historiallisen Inkerinmaan rajojen ulkopuolella. Eteläisissä kylissä on asunut 1600-luvulla Inkeristä paenneita ortodoksisia inkerikkoja, jotka venäläistyivät lopullisesti 1900-luvun aikana.


title: Tunisian liigacup

text: Tunisian liigacup ("Coupe de la Ligue Professionelle") oli vuosina 1999–2007 pelattu pudotuspeli muotoinen turnaus Tunisian liigajoukkueiden kesken. Turnaus järjestettiin ensi kerran kaudella 1999–2000, josta lähtien turnauksessa pelasivat kahden korkeimman sarjatason joukkueet Tunisian liigoista. Kaudella 2005–2006 turnausta ei pelattu, mutta seuraavaksi kaudeksi Tunisian liigacup oli jaettu kahteen osaan. Tämän seurauksena syntyivät Coupe de la Ligue Professionelle 1 ja Coupe de la Ligue Professionelle 2, joissa nimensä mukaan pelasivat sarjatason omat joukkueet. Turnaus jäi myös viimeiseksi, jonka aikana Stade Tunisien ja ES Jerba ehtivät voittaa turnauksen kaksi kertaa ollen menestyneimmät seurat Tunisian liigacupissa.


title: Joël Lautier

text: Joël Lautier (s. 12. huhtikuuta 1973) on ranskalainen shakin suurmestari. Lautier on yksi Ranskan vahvimmista pelaajista. Hän voitti nuorten maailmanmestaruuden 1988 Adelaidessa (tiebreakilla) ja hän on voittanut Ranskan mestaruuden vuosina 2004 ja 2005. Hän on myös yksi ACP:n ( (www.chess-players.org)) perustajista. Hän on ollut organisaation presidentti vuosina 2004–2005. Hän on yksi kolmesta pelaajasta (Ivantšukin ja Pjotr Svidlerin ohella), jotka ovat voittaneet jokaisen maailmanmestarin vuodesta 1975 lähtien (Anatoli Karpov, Garri Kasparov, Vladimir Kramnik, Aleksandr Halifman, Viswanathan Anand, Ruslan Ponomariov, Rustam Kasymdžanov ja Veselin Topalov).


title: Suopavalmuska

text: Suopavalmuska ("Tricholoma saponaceum") on viiruvalmuskaa muistuttava pahanmakuinen ja -hajuinen valmuskalaji. Se tuoksuu suovalta, ja on väriltään valkoisenharmaa. Se kasvaa lähinnä Etelä-Suomen lehtometsissä. Myrkyllinen laji ei kuitenkaan ole. Lähisukuisia lajeja ovat viiruvalmuska ja retikkavalmuska.


title: Gunderamin puolustus

text: Gunderamin puolustus on shakkiavaus, jota kuvaavat siirrot


title: Gunderamin puolustus

text: Kuningatar tukkii e7:ssä mustan lähetin viistolinjan, minkä takia musta useimmiten sivustoi lähetin. Valkea voi jatkaa esimerkiksi siirroilla Lc4 ja Rc3.


title: Gunderamin puolustus

text: Avaus luokitellaan ECO-koodistolla koodille C40.


title: Retikkavalmuska

text: Retikkavalmuska ("Tricholoma album") on valkoinen, pahanmakuinen valmuskalaji, joka muistuttaa syötävää viiruvalmuskaa. Se kasvaa lähinnä lehdoissa syksyisin. Lähilajeja ovat suopavalmuska ja viiruvalmuska. Sieni haisee voimakkaasti retikalle ja sen jalka ruskettuu kosketettaessa. Maku on aluksi karvas, sittemmin polttavan kirpeä.


title: Äikävalmuska

text: Äikävalmuska ("Tricholoma aestuans") on kellertävä, pahanmakuinen valmuskalaji. Se muistuttaa kangaskeltavalmuskaa, mutta on vaaleampi. Samantapainen laji on myös syötäväksi kelpaamaton rikkivalmuska, joka haisee pistävästi kaasulle. Rikkivalmuskaan verrattuna äikävalmuskan lakki on säteittäinen ja pintakelmu hienokuituinen, heltat ovat kalpeammankeltaiset ja tiheämmässä eikä väri ole yhtä kirkas, ja malto on valkoista. Lajia esiintyy havumetsissä.


title: Electric Wizard

text: Electric Wizard on vuonna 1993 perustettu englantilainen doom metal -yhtye. Se on julkaissut tähän mennessä seitsemän studioalbumia, joista kenties tunnetuin on vuonna 2000 ilmestynyt "Dopethrone". Yhtye on tullut tunnetuksi omalaatuisesta musiikistaan, jossa raskaaseen doom metaliin on sekoitettu stoner-elementtejä, sekä lyriikoistaan, jotka liikkuvat pitkälti H. P. Lovecraftin tarinoiden, okkultismin, noituuden, kauhuelokuvien ja kannabiksen parissa.


title: Muinaistulokas

text: Muinaistulokas eli arkeofyytti on kasvilaji, joka on levinnyt ihmisen myötävaikutuksella uudelle maantieteelliselle alueelle niin varhain, että saapumisesta ei ole muistiinpanoja ja jonka kulkeutumista ei voi päätellä muutenkaan suhteellisen äskettäiseksi.


title: Muinaistulokas

text: Suomessa muinaistulokkaana pidetään kasvilajia, joka on kulkeutunut maahan ihmisen myötävaikutuksella 1600-luvun alkupuolella tai sitä ennen. Rajaa on pidetty Pohjoismaihin soveltuvana muinais- ja uustulokkaan karkeana aikarajana. Britteinsaarilla rajana pidetään vuotta 1500. Sekä uus- että muinaistulokkaat ovat vieraslajeja.


title: Muinaistulokas

text: Muinaistulokkaiden ja alkuperäiskasvien erittely on usein vaikeata. Samassa maassakin kasvilaji saattaa olla sekä luontaisesti levinnyt että muinaistulokas. Muinaistulokkuus tai uustulokkuus ei riipu maasta, vaan alueesta. Näin ollen esimerkiksi Ahvenanmaalla alkuperäinen kasvi voi olla Manner-Suomessa muinaistulokas tai Pohjois-Suomessa uustulokas.


title: Muinaistulokas

text: Muinaistulokas voi olla myös kasvi, joka ei enää kasva alueella ilmaston muuttumisen vuoksi, mutta josta voi olla arkeologisia jäännöksiä. Suomessa vesipähkinä on muinaistulokas, jota ei enää esiinny luonnossa ja joka hävisi Etelä-Ruotsin Skånestakin vuonna 1918. Sitä esiintyy kuitenkin muun muassa Latvian eteläosissa.


title: Muinaistulokas

text: Muinaistulokkaiden avulla voidaan paikantaa esihistoriallisia ja historiallisia asuinpaikkoja.


title: Suuri Muumikirja

text: Suuri muumikirja on 1994 julkaistu kokoelmateos Tove Janssonin muumisaduista. Kirja sisältää kaikki neljä muumikuvakirjaa, yksittäisiä kertomuksia muista muumikirjoista sekä sarjakuvia, lauluja, ruokaohjeita.


title: Rikkivalmuska

text:
Rikkivalmuska ("Tricholoma sulphureum") on kokonaan keltainen, lievästi myrkyllinen valmuskalaji. Lajin tunnistaa kuitenkin ennen kaikkea pistävästä kaasunhajusta. Se on huomattavan harvahelttainen.
Itiöemä kasvaa elo-lokakuussa lehtomaisissa metsissä tammen ja pähkinäpensaan seurassa. Syötynä laji ärsyttää ruoansulatuskanavaa ja aiheuttaa pahoinvointia..


title: Viiruvalmuska

text: Viiruvalmuska ("Tricholoma portentosum") on tukevajalkainen, harmaalakkinen valmuskalaji. Lakki voi olla jopa 16 cm leveä, se on sileä, ja kupera, säteittäisesti mustaviiruinen. Jalka on valkea, vanhemmiten keltalaikkuinen. Maku on yleensä mieto ja tuoksu heikko. Lajia tavataan etenkin havumetsissä myöhään syksyllä. Viiruvalmuska on hyvä ruokasieni, mutta sen voi sekoittaa hieman samannäköisiin suopavalmuskaan, sappivalmuskaan ja keltareunavalmuskaan.


title: Meran

text: Meran (, , ladiniksi "Maran") on kaupunki Etelä-Tirolin maakunnassa lähellä Itävallan rajaa Pohjois-Italiassa Adigejoen laaksossa.


title: Meran

text: Kaupungissa harjoitetaan viininvalmistusta ja kemianteollisuutta. Se on suosittua parantola- ja lomaseutua. Siellä on nähtävyyksinä goottilainen Pyhän Nikolauksen kirkko, joka on rakennettu 1300-1400-luvulla. Lisäksi siellä on linnoja.


title: Meran

text: Kaupungin väkiluku vuonna 2013 oli arviolta 38 863 asukasta. Vuoden 2001 väestönlaskennan mukaan 50,47 % kaupungin väestöstä puhuin äidinkielenään saksaa, 49,06 % italiaa ja 0,47 % ladinia.


title: Meran

text: Marraskuussa 2015 Italian poliisi toteutti terrorismin vastaisen operaation, jossa hajotettiin Meranossa toiminut "Rawti Shax" -nimisen terroristijärjestön koulutuskeskus. Järjestö tunnetaan myös nimellä "Didi Nwe" eli uusi kurssi. Sen johtajana toimi Faraj Ahmad Najmuddin, alias Mullah Krekar, joka on Norjasta turvapaikan saanut irakilainen.


title: Pörhösuomuhelokka

text: Pörhösuomuhelokka ("Pholiota squarrosa") on kellertävä, pörhösuomuinen kantosienilaji. Se on väriltään kellertävä, ja muistuttaa kannoilla myös kasvavaa mesisientä. Pörhösuomuhelokan itiöt ovat ruskeita ja pinta selvemmin suomuinen kuin mesisienen. Pörhösuomuhelokka on varsinkin vanhana maultaan pahanmakuinen, syötäväksi kelpaamaton laji. Sitä on joskus epäilty lievästi myrkylliseksi. Lähilajit tulihelokka ("P. flammans") ja mesihelokka ("P. limonella") ovat voimakkaan keltaisia. Aarnihelokkaa ("P. squarrosoides") on vaikea erottaa lajista ilman mikroskooppia.


title: Pörhösuomuhelokka

text: Pörhösuomuhelokkaa on käytetty tekstiilien värjäyksessä vihreän värin saamiseen.


title: Danilo Tosello

text: Danilo Javier Tosello (s. 27. maaliskuuta 1969 Santa Fe) on argentiinalainen jalkapalloilija, joka pelasi hyökkääjänä.


title: Danilo Tosello

text: Tosellon nykyinen seura on Unión de Sunchales, jota ennen hän on pelannut mm. Belgrano de Córdobassa ja hondurasilaisessa Club Deportivo Olympiassa. Näistä jälkimmäisessä hän viihtyi kahdeksan vuoden ajan, ja tässä ajassa hän pelasi seurassa 223 ottelua, joissa hän teki 86 maalia. Tosello voitti seurassa Hondurasin mestaruuden neljä kertaa. Lisäksi hän on maan pääsarjan kaikkien aikojen viidenneksi paras maalintekijä. Tosello ei ole pelannut urallaan vielä yhtäkään maaottelua.


title: Kuusensuomuorakas

text: Kuusensuomuorakas ("Sarcodon imbricatus") on nimensä mukaisesti suomuinen orakaslaji. Se kasvaa kuusen seuralaisena, on pinnaltaan ruskeansuomuinen ja vanhemmiten maultaan hyvin kirpeä. Nuoria yksilöitä voi käyttää ruoaksi, mutta ne eivät ole erityisen hyviä. Se luokiteltiin aikaisemmin samaan lajiin kuuluvaksi männynsuomuorakkaan ("Sarcodon squamosus") kanssa, mutta nykyisin se erotetaan omaksi lajikseen. Kuusensuomuorakas muistuttaa myös roso-orakasta ("Sarcodon scabrosus"). Suomuorakkaita voi tuskin sekoittaa muihin syötäviin orakaslajeihin.


title: Kuusensuomuorakas

text: Kuusensuomuorakkaan lakki on noin 10–20 cm leveä, kupera nuorena, kuoppakeskustainen. Keskipainanne kehittyy jopa jalan yläosaan ylettäväksi suppiloksi. Reunoilta sisäänkääntynyt, vanhetessaan oikenee reunoilta ja laakenee. Lakissa karkeita, leveitä, ruskeita suomuja, varsinkin lakin keskellä olevien suomut siirottavat. Punertavansävyisen- tai harmaanruskea, pohjaväri vaaleampi, suomut tummempia. Lakin alapinnassa on helttojen sijaan piikistö, nuorena ne ovat vaaleanharmaita, vanhana suklaanruskeita, piikit melko pitkiä noin 0,5–1,2 cm. Jalka 5-10 cm pitkä, melko tasapaksu noin 1-3 cm leveä. Kova ja täyteinen vaalea, vanhemmiten rusehtava. Malto on kiinteää, nuorena vaaleaa ja vanhemmiten harmaanruskeaa, tasaväristä kaikkialla itiöemässä. Maku on nuorena mieto, vanhemmissa karvas. Haju on heikko, mutta hyvä. Itiöpöly on ruskeaa. Itiöemiä tulee esiin elo-syyskuussa.


title: Kuusensuomuorakas

text: Yleinen koko maassa. Etelä- ja Keski-Suomessa kuitenkin hieman harvinaistuen pohjoista kohden.


title: Kuusensuomuorakas

text: Rehevät kuusikot, lehdot, sekametsät, havumetsät. Kuusen juurisieni.


title: Kuusensuomuorakas

text: Kuusensuomuorakasta käytetään lankojen värjäämiseen, suomuorakkaat sisältävät erilaisia väriaineita. Sienivärjäyksen kannalta huomattavaa on, että tästä lajista ei saada purettamalla sinisen sävyjä toisin kuin männynsuomuorakkaasta. Tästä lajista saadaan ruskeita värisävyjä.


title: Männynsuomuorakas

text: Männynsuomuorakas ("Sarcodon squamosus") on toinen kahdesta suomuorakaslajista. Se kasvaa männyn seuralaisena, on pinnaltaan karhean ruskeasuomuinen, ja maultaan kirpeä. Nuoria yksilöitä voi käyttää ruokasienenä. Lajin voi sekoittaa samankaltaiseen kuusensuomuorakkaaseen, joka kuitenkin on kookkaampi, suppilomaisempi ja pehmeämaltoisempi sekä lakin keskipainanteesta, joka kuusensuomuorakkaalla kehittyy jopa jalan yläosaan ylettäväksi suppiloksi. Sen lakin suomut ovat suurempia ja harvemmassa, ja ne siirottavat yleensä vain lakin keskellä.


title: Männynsuomuorakas

text: Männynsuomuorakkaan lakki on 10–15 cm leveä, kupera tai laakea keskustassa kuoppa, suppilomainen, reunoilta sisäänkiertynyt. Väri lakissa on vaaleanruskea tai ruskeanmusta, pohjaväri vaalea, suomut ovat tummia. Lakissa on tiheässä siirottavia suomuja, isompia keskustassa ja reunoilla on pienempiä. Lakin alapinnalla on helttojen sijaan orat eli piikit. Piikit melko lyhyitä ja vaalenaharmaita tai ruskeita. Jalka vaalea ja jykevä, lakin halkaisijaa lyhyempi noin 3-6 cm, 0,5-2 cm paksu, vaalean ruskea ja täyteinen. Malto on kovaa ja kiinteää, väri vaalea, tyvestä tummanruskeaa. Haju on hyvä, lakritsamainen. Nuorena sieni on miedon makuinen, vanhemmiten kirpeänkarvas. Itiöpölyn on ruskeaa.


title: Männynsuomuorakas

text: Männynsuomuorakas on melko yleinen Etelä- ja Keski-Suomessa, harvinaistuu pohjoiseen mentäessä.


title: Männynsuomuorakas

text: Männiköissä, tuoreissa- ja kuivissa kangasmetsissä, boreaalisella vyöhykeellä. Nimensä mukaisesti männyn juurisieni.


title: Männynsuomuorakas

text: Sienivärjäyksen kannalta on merkittävää, että tämä on suomuorakaslajeista se, josta saadaan purettamalla sinisen sävyjä. Nuorista itiöemistä saadaan ruskeita sävyjä, vanhemmista, lähes mädistä saa harvinaisempia sinisen, turkoosin ja vihreän sävyjä. Kuusensuomuorakkaasta saa vain ruskeaa sävyä.


title: UFC 83

text: UFC 83: Serra vs St. Pierre 2 oli vapaaottelutapahtuma, jonka järjestäjänä oli Ultimate Fighting Championship. Tapahtuma pidettiin 19. huhtikuuta 2008, Bell Centressä, Montrealissa, Quebecissä, Kanadassa. UFC 83 oli ensimmäinen UFC-tapahtuma Kanadassa ja se teki heti UFC:n historian yleisöennätyksen 21 390 katsojalla. Illan pääottelu tapahtui mestari Matt Serran ja tilapäismestari Georges St. Pierren välillä.


title: UFC 83

text: Kalib Starnes erotettiin UFC:sta huonon esityksen vuoksi, vaikkakin hän meni otteluun jalka murtuneena. Myös Travis Lutter erotettiin UFC:sta huonon esityksen ja toisen perättäisen tappion vuoksi.


title: Meksikolainen puolustus

text: Meksikolainen puolustus on shakkiavaus, jota kuvaavat siirrot


title: Meksikolainen puolustus

text: Avaus on nimetty meksikolaisen Carlos Torren mukaan. Avaus sijoitetaan ECO-koodistolla koodille A50.


title: Meksikolainen puolustus

text: Mustan tarkoituksena on iskeä valkean keskustaan siirroilla e6 ja d5 tai pelkällä e5-siirrolla.


title: Meksikolainen puolustus

text: Avaus voi muuntua Tšigorinin puolustukseksi siirrolla ...d5.


title: Meksikolainen puolustus

text: Avaukselle on nimetty muunnelma 3.d5 Re5 4.f4. Sitä kutsutaan nimellä paarmagambiitti. Muita tavallisia jatkoja ovat 3.Rf3 e6, 3.Rc3 e5 4.d5 ja 3.d5 Re5 4.e4.


title: Electric Wizard (albumi)

text: Electric Wizard on samannimisen dorsetilaisen doom metal -yhtyeen debyyttialbumi, joka julkaistiin vuonna 1995. Albumi on tyyliltään perinteistä doom metalia, jossa on mukana hieman stoner -elemettejä.


title: Kangaskeltavalmuska

text: Kangaskeltavalmuska ("Tricholoma equestre") on keltainen hiekkaisilla mäntykankailla viihtyvä valmuskalaji. Se oli aiemmin herkullisen ruokasienen maineessa, mutta sittemmin se on todettu myrkylliseksi.


title: Kangaskeltavalmuska

text: Kangaskeltavalmuska on keskikokoinen tai suurehko helttasieni. Sen lakki on laakea ja keskuskohoumallinen, pohjaväriltään keltainen ja heikosti ruskeasuomuinen. Lakin pinta on kosteana tahmea, kuivana kiiltävä. Heltat ovat kirkkaan keltaiset. Jalka on tasapaksu, keltainen ja renkaaton. Malto on paksua ja kiinteää, valkoista tai kellertävää. Tuoksu on jauhomainen.


title: Kangaskeltavalmuska

text: Kangaskeltavalmuska kasvaa elokuusta lokakuuhun yleisenä koko Suomessa. Sitä tavataan kuivilla hiekkapohjaisilla mäntykankailla ja kalliomänniköissä, kuivahkoissa kangasmetsissä ja dyyneillä.


title: Kangaskeltavalmuska

text: Kangaskeltavalmuska on miedosti jauhonmakuinen sieni, jota on ennen pidetty herkullisena ruokasienenä, mutta nykyisin sitä pidetään myrkyllisenä. Sienen on todettu sisältävän vaarallisia toksiineja, jotka voivat vahingoittaa pysyvästi munuaisia. 1990-luvulla Ranskassa raportoitiin peräti 12 usean perättäisen keltavalmuska-aterian nauttimisesta johtuvaa myrkytystapausta, joista kolme on johtanut jopa kuolemaan tehohoidosta huolimatta. Myrkytysoireet ilmenivät noin 1-3 vuorokauden kuluttua viimeisen sieniaterian nauttimisesta väsymyksenä ja lihasoireina. Muutaman päivän kuluessa oireet pahenivat ja lihasoireiden lisäksi ilmeni pahoinvointia, virtsan tummuutta, kasvojen punoitusta ja hikoilua tai hengityksen kiihtymistä. Myrkytyksestä toipuneiden potilaiden oireet helpottuivat parissa viikossa, mutta lihasoireita jatkui vielä useamman viikon ajan. Kolmen potilaan tila heikkeni ja myrkytys aiheutti hengenahdistusta, sydänoireita ja kuumetta, joita seurasi lopulta munuaisten romahtaminen ja kuolema tehohoidosta huolimatta.


title: Kangaskeltavalmuska

text: Kangaskeltavalmuskasta aiheutuneen myrkytysmekanismin on todettu olevan lihassolumyrkytys, rabdomyolyysi, jossa lihassolut vaurioituvat ja hajoavat, minkä seurauksena hajoamistuotteita kertyy munuaisiin ja munuaiset tukkeutuvat. Tarkemmissa hiirikokeissa, joissa on käytetty useita tunnettuja sienilajeja, ei keltavalmuskojen toksisuudessa kuitenkaan ole todettu eroja muihin sieniin verrattuna.


title: Kangaskeltavalmuska

text: Vanha lajinnimi keltavalmuska ("T. flavovirens") näyttää ainakin Suomessa poistuneen käytöstä ja tilalle ovat tulleet kangaskeltavalmuska "T. equestre" ja sekä sitä aiemmin satoa työntävät ja hoikemmat lehtokeltavalmuska ("T. frondosae") ja kalvaskeltavalmuska ("T. ulvinenii").


title: Kangaskeltavalmuska

text: Kangaskeltavalmuska muistuttaa syötäväksi kelpaamattomia kitkeränmakuisia rikkivalmuskaa ja äikävalmuskaa.


title: Kalvaskeltavalmuska

text: Kalvaskeltavalmuska ("Tricholoma ulvinenii") on syötävä keltavalmuskalaji. Se muistuttaa suuresti kangaskeltavalmuskaa, mutta on hennompi ja sen lakki on vaaleampi. Laji kasvaa yleisenä myöhäissyksyisin. Sen voi sekoittaa myös syötäväksi kelpaamattomiin äikävalmuskaan ja retikkavalmuskaan.


title: Helsingin Toverit

text: Helsingin Toverit oli helsinkiläinen vuonna 1916 perustettu urheiluseura. Sen jalkapallon edustusjoukkue saavutti parhaimmillaan jalkapallon SM-kultaa 1942 sekä pronssia 1934, 1935 ja 1939. Seura oli mukana Helsingin piirin perustamiskokouksessa 1924. Helsingin Tovereiden toiminta-aluetta olivat erityisesti Vallilan ja Hermannin kaupunginosat. Seuran toiminta loppui oletettavasti 1962.


title: Helsingin Toverit

text: Tovereiden Veikko Pakkanen ja Viljo Huuska olivat perustamassa 1948 Jukolan viestiä. Suunnistuksen ja jalkapallon lisäksi seuralla oli toimintaa ainakin jääkiekon, nyrkkeilyn ja yleisurheilun parissa. Yleisurheilussa seuran tunnetuin urheilija oli Volmari Iso-Hollo, joka voitti useita mitaleita olympialaisissa 1930-luvulla. 1950-luvulla seuran aktiivitoimija oli Suomi–Ruotsi-maaotteluiden pääajanottaja Sirola, joka toimi kelloseppänä K.Kallio-kultaliikkeessä.


title: Helsingin Toverit

text: Toverit osallistuivat myös pesäpallon SM-sarjaan 1923 lähtien muutaman kerran.


title: Helsingin Toverit

text: Helsingin Toverit toimi myös 1950- ja 1960-luvulla aktiivisesti mäkihypyn junioriseurana Helsingin alueella.


title: Laakamyrkkyseitikki

text: Laakamyrkkyseitikki ("Cortinarius limonius") on myrkyllinen havumetsissä kasvava seitikkilaji. Siinä on samoja myrkkyjä kuin suippumyrkkyseitikissä, mutta lievempiä.


title: Laakamyrkkyseitikki

text: Sieni on väriltään oranssinruskea, lakki 3-8 cm, nuorena suippulakkinen, vanhemmiten laakalakkinen. Sieni kasvaa loppukesästä loppusyksyyn melko harvinaisena Suomessa.


title: Helge von Koch

text: Niels Fabian Helge von Koch (25. tammikuuta 1870 – 11. maaliskuuta 1924) oli ruotsalainen matemaatikko. Hän tutki etenkin lukuteoriaa. Hänet tunnetaan parhaiten Kochin käyrän, yhden ensimmäisistä fraktaalikäyristä, keksijänä.


title: Keltavyöseitikki

text: Keltavyöseitikki, vanh. kangasmyrkkyseitikki ("Cortinarius gentilis") on ruskea sienilaji, joka kasvaa hyvin yleisenä kuusikoissa ja mäntymetsissä varsinkin sammalen seassa. Se on aluksi muodoltaan kellomainen, myöhemmin sienen lakki on muodoltaan laakea. Se on myös helppo tunnistaa jalan keltaisesta vyömuodostelmasta. Lajin lähisukulainen on myös laakamyrkkyseitikki. Keltavyöseitikin on myös arveltu käsittävän kaksi lähilajia.


title: Keltavyöseitikki

text:
Sienessä on arveltu olevan samoja myrkkyjä kuin suippumyrkkyseitikissä, tosin huomattavasti vähemmän. Nykytiedon mukaan keltavyöseitikki ei ole laakamyrkkyseitikin tapaan orellaniinia sisältävä myrkkysieni, mutta ruokasieneksi sitä ei suositella.
Värjäyksessä sitä käytetään erilaisten keltaisen sävyjen luomiseen.


title: Kalvasvahvero

text: Kalvasvahvero ("Cantharellus pallens") on kantarellia muistuttava keltainen vahverolaji. Se kasvaa Lounais-Suomen kalkkimailla. Laji on erinomainen ruokasieni, kantarellin veroinen. Laji on yleinen jo Keski- ja Etelä-Ruotsissa. Sienen erottaa kantarellista vaaleamman ulkomuodon ja paksumman jalan perusteella.


title: Kauko Harlos

text: Kauko Arvid Harlos (vuoteen 1960 Hokkanen, 24. syyskuuta 1933 Nokia – 1. huhtikuuta 1998) oli suomalainen moukarinheittäjä. Harlos voitti moukarin Suomen mestaruuden viidesti peräkkäin vuosina 1965, 1966, 1967, 1968 ja 1969. Vuonna 1964 hän sijoittui hopealle ja 1963 pronssille. Ateenan EM-kisoissa vuonna 1969 hän oli yhdeksäs. Harloksen ennätys oli vuonna 1969 Ruotsissa heitetty 66,12.